Paraules de la Física - Facultat de Física - Universitat de Barcelona - Universitat de Barcelona\nAmb el nom de Paraules de la Física s’inclouen totes les activitats promogudes i organitzades a la Facultat per la Comissió de Dinamització Lingüística: des dels concursos que tenen lloc anualment fins a les activitats recents de contribució en la redacció de continguts de l’àmbit de la física a la Viquipèdia en català o de divulgació de la recerca que es fa a la Facultat.\n• I Tesimarató de Física 2022. Activitat de divulgació en què els doctorands de la Facultat de Física han d’explicar en 4 minuts el tema de recerca de la tesi doctoral en forma d’exposició oral i en català. Bases. Per participar-hi, cal omplir el document de dades personals i resum i enviar-los en el termini establert (8 de juny-allargat fins al 13 de juny) a xdfisica@ub.edu. Dimecres 15 de juny, a les 11h a la Sala de Graus Fontserè\n• Viquimarató, amb l’objectiu de contribuir des de la Facultat de Física en la creació i redacció d’articles i compleció d’entrades ja editades de la Viquipèdia en llengua catalana pel que fa a continguts de l’àmbit de la física i millorar la qualitat dels ja existents (novembre de 2021).\n• Concurs Paraules de la Física. Des de la primera edició el 2014, pretén explorar i aprofundir la terminologia emprada en el camp de la física mitjançant un procés col·laboratiu amb la implicació dels diferents col·lectius de la Facultat de Física.\n• El blog Paraules de la física va néixer per donar impuls al concurs del mateix nom i recollir-hi els resultats. També és un espai de comunicació dels Serveis Lingüístics a la facultat. S’hi difonen les informacions d’interès per a la comunitat universitària (grups de conversa, cursos, campanyes, etc.) i els serveis i recursos lingüístics que s’elaboren pensats especialment per al nostre entorn universitari. Conté «Escriure la física».


Universitat de Barcelona - El catedràtic Abel Mariné, Premi Gastronòmic Llorenç Torrado 2012\n> Notícies > El catedràtic Abel Mariné, Premi Gastronòmic Llorenç Torrado 2012\nUna imatge dels distingits amb els Premis Gastronòmics Llorenç Torrado 2012. El catedràtic Abel Mariné durant l'acte de lliurament dels premis. 26/06/2012 El catedràtic Abel Mariné, del Departament de Nutrició i Bromatologia de la Facultat de Farmàcia de la UB, adscrita al campus d'excel·lència internacional Barcelona Knowledge Campus (BKC), ha estat distingit en la segona edició dels Premis Gastronòmics Llorenç Torrado, en la categoria de divulgadors. El lliurament d’aquests guardons va tenir lloc en un acte institucional el dilluns 25 de juny al Centre Cívic de Ferreries (Tortosa).\nAbel Mariné, expert destacat en ciències dels aliments, és membre del Grup de Recerca Consolidat d’Amines i Poliamines Bioactives dels Aliments de la UB, integrat en l’Institut de Recerca en Nutrició i Seguretat Alimentària (INSA-UB), centre adscrit al campus d’excel·lència internacional Barcelona Knowledge Campus (BKC). Mariné ha ocupat càrrecs de responsabilitat a l’administració catalana, a la de l’Estat i, també, en organismes internacionals. Entre d’altres, ha estat director general d'Universitats de la Generalitat de Catalunya, secretari del Consell Interuniversitari de Catalunya, gestor del Programa nacional de tecnologia d’aliments i membre del quadre d’experts en seguretat alimentària de l’Organització Mundial de la Salut.\nEls Premis Gastronòmics Llorenç Torrado, creats per l’Ajuntament de Tortosa i Fira Tortosa, volen ser un reconeixement a professionals i empreses dels Països Catalans en les categories de cuina i restauració, producció i comerç de productes, i divulgadors que donen a conèixer la cultura gastronòmica catalana. Els guardons, inspirats en la memòria del periodista i gastrònom Llorenç Torrado, distingeixen una manera de fer especial, amb un èmfasi especial en el respecte per la feina i el producte, l’ús de productes autòctons, la recerca dels costums i les tradicions, i la promoció i la innovació i en les propostes gastronòmiques. En la segona edició també han estat distingits la família Subirós-Mercader (Hotel Empordà-Almadraba Park) en la categoria de cuiners i restauradors, i la família Capdevila (Avinova i Cadaico), en la modalitat de productors i comerciants.


Graus amb accés per preinscripció (nou accés) — Escola d'Enginyeria de Telecomunicació i Aeroespacial de Castelldefels — UPC. Universitat Politècnica de Catalunya\n≡ Graus amb accés per preinscripció (nou accés)\nGraus amb accés per preinscripció (nou accés)\nL'Escola d'Enginyeria de Telecomunicació i Aeroespacial de Castelldefels imparteix tres graus amb accés per preinscripció (per a estudiants de nou accés): un en l'àmbit aeroespacial i dos en l'àmbit de les telecomunicacions.\nPer una banda, pel que fa a l'àmbit de les telecomunicacions, a l'EETAC hi podràs cursar el Grau en Enginyeria de Sistemes de Telecomunicació i el Grau en Enginyeria Telemàtica. L'accés als estudis de l'àmbit de les Enginyeries de la Telecomunicació és per preinscripció comuna, així que podràs escollir sense restriccions el grau que vols cursar una vegada matriculat. També podràs optar a un itinerari de simultaneïtat d'estudis cap a la doble titulació en Enginyeria de Sistemes de Telecomunicació i Enginyeria Telemàtica.\nPer altra banda, pel que fa a l'àmbit aeroespacial, l'EETAC imparteix el Grau en Enginyeria de Sistemes Aeroespacials. Aquest grau es subdivideix en dues mencions: la menció d'Aeronavegació i la menció d'Aeroports.\nA més a més, l'EETAC també hi podràs trobar la Doble Titulació de Grau en Enginyeria de Sistemes Aeroespacials i Enginyeria de Sistemes de Telecomunicació o Enginyeria Telemàtica (únic en tot Espanya en només 5 anys).


Martorell tindrà la primera unitat a Catalunya per parir com a casa - Regió7 :: El Diari de la Catalunya Central\nMartorell tindrà la primera unitat a Catalunya per parir com a casa\nLes llevadores gestionaran un espai perquè les mares puguin fer néixer els nadons sense atenció\nacn 26.05.2017 | 07:59\nL'Hospital Sant Joan de Déu de Martorell tindrà la primera casa de parts del sistema públic català. Es tracta d'un espai perquè les mares puguin tenir parts absolutament naturals, com si els tinguessin a casa, amb l'assistència de les llevadores per si calgués alguna intervenció mèdica, però sense la presència de metges. És un servei pioner a Catalunya. El nou espai, que no tindrà res a veure amb una sala de parts convencional, reproduirà les condicions de confort i calidesa d'una llar perquè les mares que ho desitgin puguin tenir un part totalment natural assistides en tot moment per una llevadora.\nEl conseller de Salut, Toni Comín, que ahir va visitar el centre sanitari, va explicar que les obres, que tindran un cost d'uns 200.000 euros, començaran de manera imminent perquè el servei comenci a funcionar el pròxim mes de setembre. La previsió és que amb el nou servei, l'Hospital de Martorell incrementi el 15% el nombre de parts fins als 750 anuals i que d'aquests, un centenar inicialment, siguin naturals.\nLa nova unitat de Martorell serà un espai separat de la zona d'obstetrícia que tindrà la calidesa d'una llar. Les dones podran parir i marxar a casa sense haver de passar per l'àrea d'hospitalització.\nLa cap de llevadores de l'Hospital de Martorell, Montserrat Batlle, ha explicat que la Casa dels Parts no tindrà cap tipus d'equip quirúrgic, ja que l'objectiu és que en tot moment es respecti el procés fisiològic que comporta el naixement d'un nadó. Així, només podran utilitzar el servei mares sanes amb un risc obstètric baix i, en el cas que es detecti qualsevol risc, es derivarà immediatament les mares a la sala de parts convencional de l'hospital.\nEl conseller de Salut, Toni Comín, va destacar que l'Hospital de Martorell «té una responsabilitat davant la resta del sistema sanitari català», ja que marcarà el camí a seguir per molts altres centres hospitalaris terciaris que ja s'han interessat pel nou servei i que estudien acollir-lo. Alguns d'aquests hospitals són l'Hospital Germans Trias i Pujol; l'Hospital Vall d'Hebron; l' Hospital Joan XXIII de Tar-ragona; l'Hospital de l'Hospitalet; l'Hospital de Sant Pau i l' Hospital d'Igualada.\nPer iniciaitiva de la conselleria el març passat es va crear un grup de treball format per llevadores i altres professionals per unificar criteris sobre estructura, característiques i funcionament.


Desmotivació laboral - clima laboral i evaluació competències\nLes causes de la desmotivació laboral poden donar-se a través de l’empresa mitjançant infinitat de factors que desmotiven als empleats i que els obliguen moltes vegades a prendre la decisió de renunciar i canviar el seu entorn laboral. Hi ha múltiples factors que provoquen aquesta situació però hi ha altres que tenen estreta relació amb la mala comunicació dels equips de direcció de l’empresa.\nArticle publicat en Equips i Talent (Maig 2015). Iñaki Orbegozo, Mónica Terrer, responsable, partner de Openmet People\nLes avaluacions per competències o exercici poden ser molt útils per a fixar i donar a conèixer els objectius als empleadosA llarg de la meva carrera professional, m’he anat trobat amb diferents factors que han incidit de manera negativa en el funcionament de l’empresa. Un dels més comuns ha estat la desmotivació laboral dels treballadors. Aquest factor és un dels problemes més comuns que se solen produir a causa d’una falta o errònia: COMUNICACIÓ.\nEn la majoria dels casos el desencadenant d’aquesta desmotivació laboral vi ocasionat per les següents situacions:\n1. Treballadors, amb un sentiment de:\nManca de reconeixement i d’objectius clars. Aquest sentiment es produeix a causa de que ells estan convençuts que estan desenvolupant un elevat i bona feina. No obstant això quan es revisen les avaluacions d’acompliment, es veu que el treballador no ha complert amb el que estableixen les avaluacions d’acompliment però en una major part per falta de coneixement dels mateixos.\nComparació tant a nivell salarial com a nivell de promoció amb els companys. Aquest pensament sol produir una apatia cap a la feina i, per tant, una desmotivació. Generalment es produeix per una manca de comunicació amb l’N + 1 i una falta o incompleta avaluació d’acompliment.\nFalta de progressió interna. La necessitat d’un pla de carrera que permeti seguir una carrera professional atractiva dins de l’empresa.\n2. Treballadors amb un alt índex d’errors, en general els seus responsables, solen tendir a pensar que aquests treballadors no estan centrats i tenen una falta d’interès, però en la majoria dels casos el problema rau en una manca de comunicació.\n3 Empleats que s’enfronten a nous llocs o tasques i no són capaços d’afrontar aquestes situacions, generalment sol ser perquè:\nNecessiten una formació per assolir els objectius marcats i no s’ha detectat la necessitat d’aquesta formació.\nEls objectius marcats no estan d’acord amb el lloc de treball del treballador a causa d’una manca de feedback entre el treballador i el seu N + 1.\n¿I jo com a líder que puc fer davant la desmotivació dels meus treballadors? ¿Els factors prèviament citats estan o no presents a la meva empresa? ¿El meu equip m’està acompanyant en la bona marxa del negoci? Com puc motivar als meus empleats? ¿Si pujo el salari al meu equip estarà més compromès? Aquestes preguntes possiblement te les has realitzat tant gestionant un departament o dirigint una empresa.\nFent una anàlisi general dels principals factors que poden influir en la desmotivació dels treballadors la comunicació apareix de forma transversal en la gran majoria de processos interns d’una companyia. La clau és tenir mecanismes eficaços de comunicació interna. I davant d’això una petita reflexió en forma de preguntes:\nQuantes vegades com a líder has preguntat l’opinió al teu equip?\nLa teva companyia permet conèixer l’opinió general seus empleats?\nEl feedback que ofereixes, si ho dones, se centra en la part positiva o més aviat negatiu? ¿I aquesta pràctica és habitual o és un cop l’any durant l’avaluació de l’acompliment?\n¿I tant opinió i feedback per a què serveix?\nDotar les companyies d’eines eficaces de comunicació és part de la nostra tasca com a consultora especialitzada en diagnòstic i desenvolupament.\nEs pot iniciar un procés de canvi dins de la companyia utilitzant eines per conèixer l’opinió dels empleats. La principal eina és l’estudi de clima laboral. Amb ella a més de donar veu a la companyia es poden detectar aquests factors que, o no s’estan realitzant de forma correcta o no s’estan comunicant de la forma adequada. I com no, conèixer quins són els principals punts que destaquen dins de la companyia. El clima laboral abasta les principals relacions dins de la companyia: la relació amb els caps, amb la companyia i amb els companys. Tenir una bona anàlisi de la situació és un factor determinant per prendre les decisions correctes.\nSi fem un pas més, la comunicació en els equips de treball és clau en el bon funcionament de la companyia. Avaluacions per competències o exercici poden ser molt útils per a: fixar i donar a conèixer els objectius als empleats, alinear les competències desitjades amb les de l’empleat, donar feedback constructiu, dissenyar plans formatius i de carrera individuals i com a espai de reflexió entre empleat i cap.\nI finalment, una de les eines més eficaces per al desenvolupament dels empleats: els Assessments. Són eines que ajuden a treballar amb els empleats sobre el grau de coneixements i l’eficiència en processos interns.\nSens dubte, aquest tipus d’eines poden tenir un impacte molt positiu tant en la motivació dels empleats com en la millora de l’organització amb el seu conseqüent impacte en el negoci.\nArticle en Equips i Talent\nActualització del model de clima 5F d'Openmet 5 factors del potencial humà i organitzatiuVolem presentar-te la nova actualització del nostre model de Clima Laboral. Des de l'any 2003, treballem amb un model de cl...\nMètodes d'avaluació per a comandaments intermedis Avaluació específica del clima organitzacional per a comandaments intermedis Malgrat cada organització té la seva pròpia idiosincràsia, es poden identificar una sèrie d'...\nNPS i eNPS: Similituds, relacions i diferències Com a empresa especialitzada en analitzar feedback de persones, a Openmet realitzem molts projectes i enquestes d'avaluació de satisfacció o experiència de clients en els...\nAvaluacions per competènciesClima Laboral @ca @caComunicació i motivacióDesmotivació laboral


Major participació en el Dia Mundial sense autos - Diari La Veu\nEscriba el número 579760\nMajor participació en el Dia Mundial sense autos\n25 setembre 2016 01:00h\nEnguany s'han fet activitats durant els dies previs en nombrosos municipis de la nostra geografia i en alguns es faran també posteriorment, no obstant això, la participació ciutadana en cada poble continua sent minoritària, tant en els actes com en la disminució d'autos als carrers, almenys eixe dia. ¿Pot ser que els ciutadans no coneixen els problemes que provoquen tants vehicles de motor cremant tones i tones de combustibles? No saben l'impacte que això té sobre la salut i el clima? ¿Potser encara no els han explicat que per cada litre de combustible que cremen llancen a l'atmosfera 2,5 kilos de CO2, el principal gas del calfament global?\nHaurem d'esperar que les temperatures d'estiu pugen fins a 50ºC perquè la població s'assabente i reaccione? Doncs si esperem uns pocs anys més probablement ja no podrem revertir la situació perquè el nostre país es convertirà en un desert, de fet som ja la regió d'Europa amb major risc de desertificació i si les temperatures seguixen pujant augmentaran els incendis forestals, l'erosió i la desertificació fins a nivells irreversibles.\nIndubtablement aquest problema és de tots, no és exclusiu dels polítics, ni tan sols de les esquerres, ens afecta a tots i cadascú de nosaltres perquè si el territori es desertitza aleshores ningú podrà viure ací, ni rics ni pobres. Per tant, tots hem d'implicar-nos en les solucions, no sols els ecologistes, que som minoria, ni hem d'esperar que ho resolguen els governs, que poden i deuen fer molt però amb escassa efectivitat si els ciutadans no ens impliquem directament...\nEn fi, durant esta setmana La Ribera en Bici-Ecologistes en Acció hem fet unes jornades sobre el tema i celebràrem el 22-S amb un passeig en bici entre Carcaixent i Alzira, sense preses i amb bon humor, abans del qual llegírem el següent.\nManifest per la Mobilitat Sostenible contra el Calfament del Clima\nEns alegra molt que municipis com València, Gandia, Torrent, l'Alcúdia, Carlet i d'altres estiguen fent diverses activitats al voltant de la mobilitat sostenible i comencen a aplicar polítiques reals per a cambiar el model de transport. Nosaltres volem que ho facen en tots els nostres pobles...\nPerquè la situació actual ho requerix: el calfament del clima va més ràpid del que calculaven els científics del Panell Intergovernamental sobre el Canvi Climàtic (depenent de l'ONU), de fet estem ja 11 mesos seguits amb temperatures rècord, per damunt de les mitjanes mundials anteriors i per damunt de les de l'any passat, que va ser el més calorós de la sèrie històrica, des que disposem mesures directes, de manera que el present 2016 va camí de superar-lo.\nLes causes són de sobres conegudes: l'emissió desaforada de gasos hivernacle, principalment el CO2, i la desforestació generalitzada. Per sectors, el del transport és ací el principal consumidor de combustibles fòssils (al voltant del 40%) i per tant el major emissor de CO2, després anirien els incendis forestals, la generació d'electricitat, les indústries, el sector domèstic, els serveis, l'agricultura i la pesca. Els efectes dolents també són coneguts i de fet estem patint-los ja: més onades de calor, sequeres, huracans, inundacions, incendis, erosió i desertificació, fusió gels, pujada mars, salinització, pèrdua terres i biodiversitat, més plagues i malalties, disminució cultius, fam, migracions, conflictes, ...\nAixí doncs, resulta urgent aplicar les solucions que proposem des de fa anys: mobilitat sostenible, repoblacions forestals, eficiència i energia solar, agricultura i jardineria ecològiques, 3R, educació ambiental, etc. És hora ja que els diners de les grans obres públiques passen a finançar aquestes solucions mediambientals i socials, en lloc de seguir destruint la Natura i donant-li més beneficis a les grans constructores i els corruptes. I tenint en compte la rapidesa amb què van pujant les temperatures globals probablement no disposem més que de 5 o 10 anys per a canviar...\nEl transport és el primer emissor de gasos hivernacle i per tant la principal solució per evitar el calfament accelerat del clima és la mobilitat sostenible: potenciar el transport públic i sobretot la bicicleta, el vehicle ideal en les nostres ciutats quasi planes de clima suau, la qual cosa a més millorarà molt la nostra qualitat de vida. En eixe sentit La Ribera en Bici-Ecologistes en Acció demanem a l'Ajuntament d'Alzira:\n1r→ La declaració de ciutat 30 per a tot el nucli urbà, en altres pobles com l'Alcúdia ja fa anys que ho han fet.\n2→ Les connexions segures per a bicis i vianants amb polígons i pobles del voltant, com per exemple la pasarel·la per creuar el riu Verd amb adequació dels caminals anterior i posterior per unir recte amb el camí de Berca, o també el tros de carril bici necessari per connectar bé el mercat d'Abastos amb el camí de servei de l'autovia de l'Alcúdia que arriba al Molí de Borrego, etc. A València, sense anar més lluny, ja estan fent l'anell ciclista.\n3→ La recuperació del tram de Via Verda Ribera-Safor, de l'antic trenet, que passa pel terme d'Alzira. Al Palància fa molts anys que tenen recuperada la Via Verda de Ojos Negros, que visiten desenes de milers d'ecoturistes cada any.\n4→ I fomentar l'ús de la bici al municipi, per exemple tancant al trànsit motoritzat l'entorn dels centres educatius, colocant-hi aparcabicis dins o a les portes mateixes i animant-los a utilitzar la bici, com fan a tot Europa. Nosaltres tornem a demanar que a la porta de l'Escola d'Idiomes es canvie un aparcament de cotxe per 5 suports d'aparcar bicis, els 2 que han colocat estan massa lluny i no són visibles des de l'entrada, de manera que no resulten útils per als que volen anar en bici a l'Escola d'Idiomes.\nEscriba el número 141834


ddM - Diaridelamusica.com: 4rt 1a: 'No podem satisfer totes les ofertes que ens arriben'\n4rt 1a: 'No podem satisfer totes les ofertes que ens arriben'\nDels menjadors a les sales musicals. Aquesta és l’evolució que han fet 4rt 1a els darrers mesos. Aquest diumenge visitaran el Cafè Cultural El Dau per presentar el seu primer disc, El món en un cafè. Un concert en acústic i en una atmosfera íntima, on faran un tastet de la seva música. El cantant Pere Jou explica que van començar actuant a casa dels amics i ara ja ho fan a la dels seus seguidors sense donar abast a totes les peticions. Sense anar més lluny, a Mataró van actuar en un terrat de l'Havana, el 31 de gener de 2010.\nLa formació es mou entre el terreny del folk i el pop. “Ens agradaria decantar-nos per sons més contundents”, assegura Pere Jou, cantant de la formació. Si el disc va sortir a la llum el passat estiu, la formació ja pensa en nou discos i temes. Com és el cas de la cançó que presentaran el proper 23 d’abril que es podrà descarregar a través d’Internet.\n4rt 1a fan una música senzilla i fàcil que arribi a aquell que l’escolta. Tot i això, el grup també es fixa molt en els petits detalls, cosa que es nota en el moment d’endinsar-nos en el seu món. Tot un univers que es podrà descobrir diumenge al Cafè Cultural al Dau i en properes cites a la ciutat com la del 28 d’abril a Sala Privat juntament amb Sanjosex.\nActuació a Mataró en un terrat del barri de l'Havana, el 31 de gener de 2010).\nPublicat per ddM a les 12:55


Els Bombers d'Olot han de realitzar més de 850 sortides per diverses intervencions durant el 2017 - Garrotxa Digital\nEls Bombers d’Olot han de realitzar més de 850 sortides per diverses intervencions durant el 2017\nOlot - Publicat a les 14:27h\nComentaris tancats a Els Bombers d’Olot han de realitzar més de 850 sortides per diverses intervencions durant el 2017\nEl 2017 els Bombers van fer 851 serveis a la Garrotxa. Olot és, amb diferència, el municipi on més intervencions va haver de fer el cos, seguit de Sant Joan les Fonts i la Vall d’en Bas.\nEl Parc de Bombers d’Olot va fer més de 800 sortides per atendre situacions d’emergència en els diferents municipis de la comarca. Com és lògic, per volum de població, Olot concentra més de la meitat de les atencions realitzades pel cos a la Garrotxa el 2017, 469. La segueixen Sant Joan les Fonts i la Vall d’en Bas amb 49 serveis.\nUna de les dades que més crida l’atenció de la memòria de serveis de Bombers en el darrer any són els 171 incendis urbans que s’han produït a la comarca, la majoria dels quals són focs en edificis o contenidors cremats. A Olot n’hi ha hagut gairebé un centenar, seguit de Sant Joan les Fonts, amb 18.\nTot i la sequera, els incendis de vegetació que hi ha hagut a la Garrotxa, gairebé quaranta, han estat petits focs sense conseqüències importants. Pel que fa als salvaments n’hi ha haver 148. 77 van fer-se a Olot mentre que a Montagut i Oix i La Vall d’en Bas n’hi ha haver onze. Aquestes xifres inclouen la recerca de persones perdudes, els rescats de muntanya i també els urbans, que són majoritaris.\nA més des del parc d’Olot es porten a terme moltes altres tasques menys urgents que són responsabilitat dels Bombers, com ara la revisió d’hidrants, les boques d’incendi que hi ha als pobles, o el control de punts inundables i carreteres en cas de mal temps. També es realitzen tasques de mobilitat, assistència tècnica i prevenció.\nPrimers passos per l’obertura d’un espai de coworking per a emprenedors als antics Magatzems Guitart d’Olot\nCentenars de nens i nenes fan cagar els 600 tions de l’Associació de Comerciants d’Olot\nUn any més l'Associació de Comerciants d'Olot ha organitzat la Cagada del Tió al centre de la ciutat. En aquesta ocasió s'ha fet al Firal que s'ha emplenat de petits i grans per dur a terme aquesta tradició catalana. Aquesta tarda el Firal d'Olot s'ha emplenat…\nOlot queda fora de la primera convocatòria d’ajuts del fons europeus FEDER de rehabilitació de nuclis antics\nOlot ha quedat fora de la primera convocatòria d'ajuts dels fons europeus FEDER destinats a Catalunya. L'Ajuntament havia demanat la subvenció per ajudar a finançar les actuacions al Nucli Antic, el barri de Sant Miquel i l'actuació al Firal. L'alcalde considera…\nL’Ajuntament d’Olot renova la imatge promocional dels autobusos de la línia entre la ciutat i Barcelona amb la campanya ‘Viu Olot intensament’\nAmb l'objectiu d'atraure nous visitants a la Garrotxa, l'Ajuntament d'Olot, gràcies a l'acord que manté amb l'empresa TEISA, ha renovat la imatge dels autobusos de la línia Olot - Barcelona, amb una campanya que han anomenat 'Viu Olot intensament'. Per tal…\nLa Generalitat i la Diputació de Girona compren el volcà Santa Margarida per més d’un milió d’euros a una família d’Olot\nUn dels volcans més coneguts de la Garrotxa passarà a mans públiques molt aviat. La Generalitat i la Diputació compraran per més d'un milió d'euros el volcà Santa Margarida de Santa Pau, que fins ara era propietat d'una família d'Olot. El Consell de Ministres…\nL’Agrupació de Pessebristes d’Olot i la Garrotxa celebra els 125 anys del pessebre de Sant Francesc\nL'obra es troba dins l'hermita del cim del volcà Montsacopa i ha estat coordinada per l'artista olotí Joan Montero. Els treballs van començar el 22 de novembre amb la col·laboració d'alumnes i professors de l'Escola de Pessebristes i diversos veïns del barri.…


ExploraTgn.cat» Arxiu del Blog » Convidem a 1 família a la Ecorevetlla a Tamarit\n« Convidem a 1 família a veure pirates i a una altre a seguir a en Pau Casals\nViure la música, viure amb la música a Vinyols »\nConvidem a 1 família a la Ecorevetlla a Tamarit\nQuè en penseu de fer una revetlla a l’hort encantat de les bruixes Savina, Sàlvia, Escarola i Ginesta? Entre hortets i oliveres lluny dels petards, recollireu herbes per fer un ram de plantes màgiques i gaudir d’un bon sopar a la fresca.\nTenim 4 entrades per a que una família gaudeixi de franc d’aquesta Ecorevetlla a l’hort de la Sínia (Tamarit) el dissabte 23 de juny de 2012 a partir de les 19:00.\nSi us ve de gust passar una revetlla diferent, apunteu-vos al sorteig. Com sempre teniu fins a la mitjanit d’avui dijous 21 de juny de 2012 per participar deixant un comentari al bloc. Demà publicarem el nom de la família guanyadora.\nAquesta entrada fou escrita el 21 June 2012 a les 08:01 i desada a Activitats familiars.\n7 Respostes a “Convidem a 1 família a la Ecorevetlla a Tamarit”\nESTEVE escrigué:\t21 June 2012 a les 10:57 si us plau dieu com participar al sorteig\ns’ha d’enviar un email?\non apuntar-se al sorteig\nexploratgn.cat escrigué:\t21 June 2012 a les 11:32 Hola Esteve, amb que deixis un comentari al bloc dient que vols entrar al sorteig, ja n’hi ha prou per participar. Recorda que només subscriptors del e-zine d’Explora poden participar. http://www.exploratgn.cat/ca/suscription\nCristina escrigué:\t21 June 2012 a les 12:39 Nosaltres som quatre, 2 adults i dos nens. Seria una manera diferent de passar la revetlla. Volem participar!!!\nlourdes escrigué:\t21 June 2012 a les 13:25 Encara no tenim plans per la revetlla i aquest m’encanta. Sobretot li agradarà al nostre fill petit de 4 anys que jo suporta els petards.\nMARIA SOLÉ BECERRIL escrigué:\t21 June 2012 a les 13:45 Suposo que és molt a prop de l’Hort de la Sínia. Em sembla genial la proposta. A veure si tinc sort!!!\nBon Sant Joan a tots.\nAna Maria escrigué:\t21 June 2012 a les 23:15 Això si que es una revetlla diferent! A veure si tenim sort i la passem a Tamarit amb la Naiara i la Aitana!\nexploratgn.cat escrigué:\t22 June 2012 a les 10:26 Bon dia!\nLa guanyadora d’aquesta setmana és la Maria Solé. S’emporta 4 entrades per anar a passar una revetlla ben diferent i original. Maria: rebràs un e-mail amb més info.\nBon Sant Joan i inici de vacances escolars a tothom!\nComentaris recents\twhat is protein powder made of en Ens vols conèixer? Vine a la Trobada d’ExploraTgn.cat!OrvalKGustin en 1ª Festa de la Lactància Materna a ReusTeresita en Musicoteràpia pels més petits a Reusgithub.com en Flea Market (Vilanova d’Escornalbou)


Reobertura del carrer Abat Escarré al barri de Sant Crist :: Notícies :: Ajuntament de Badalona\nReobertura del carrer Abat Escarré al barri de Sant Crist\n01/02/2018, 0:00h. -\tvia pública, urbanisme, obres\nS’han fet obres per millorar els paviments i l’enllumenat, endreçar les zones destinades a estacionament i recuperar per a l’ús públic els solars expropiats\nEl carrer Abat Escarré del barri de Sant Crist de Can Cabanyes s’ha reobert al trànsit aquest dimecres després de les obres fetes entre els carrers Coll i Pujol i Montserrat. Els treballs per millorar els paviments i l’enllumenat, endreçar les zones destinades a estacionament i recuperar per a l’ús públic els solars expropiats de les cantonades del carrer Milà i Fontanals han tingut una durada de 2 mesos i un cost de 207.000 euros, aproximadament.\nCal destacar que s’han introduït alguns canvis en la circulació respecte a la situació anterior a les obres:\n• El tram entre el carrer Coll i Pujol i el carrer Cuba canvia de sentit\n• El carrer Sant Joan de la Creu passa a ser de doble sentit\nAquesta tarda l’alcaldessa de Badalona, Dolors Sabater; el primer tinent d’Alcaldia i regidor de l’Àmbit de Badalona Habitable, Oriol Lladó; i la regidora del Districte 2, Maria Gallardo, han recorregut aquest carrer on alumnes de l’Institut La Pineda han pintat un mural en el tram situat entre el carrer Coll i Pujol i el carrer Cuba.\nAquest projecte forma part del Pla Recupera de l’Ajuntament de Badalona que preveu la inversió de 18 milions d’euros per desenvolupar projectes de rehabilitació, reparació i recuperació de diversos espais públics, instal·lacions i equipaments amb problemes de manteniment de la ciutat.\nEl 1r tinent d’alcaldia i regidor de Badalona Habitable, Oriol Lladó ha explicat que “els arranjaments en aquest vial situat en el cor del barri de Sant Crist eren molt necessaris per dignificar un espai molt transitat i que estava en unes condicions molt degradades”. Lladó ha destacat que “aquesta actuació millora notablement l‘accessibilitat i aporta major seguretat a la ciutadania”.\nBadalona, 31 de gener de 2018


El CE Altafulla veu amb bons ulls que la FCF impulsi mesures per ajudar als clubs i federats en el pròxim curs\nL’entitat mostra la seva preocupació per les famílies, els ingressos econòmics que pot deixar de percebre i l’hipotètic ascens del primer equip a Segona Catalana\nLa Federació Catalana de Futbol impulsarà un paquet de mesures compensatòries de cara a la propera temporada per pal•liar les conseqüències econòmiques que hagin pogut patir els clubs i federats a causa de la pandèmia del coroanvirus, que ha obligat a aturar totes les competicions.\nEl president de la FCF, Joan Soteras, així ho ha comunicat a través d’una carta informativa on ha assegurat el pagament íntegre del 100% de les subvencions de les campanyes ‘Tots som un equip’ i ‘#Orgullosa’, abans del 30 de juny, si les lligues no es reprenen i queden definitivament suspeses.\nEl CE Altafulla és un dels equips afectats, i des de la junta directiva veuen “amb bons ulls” la proposta de la FCF a l’espera de conèixer quines són aquestes mesures i com s’aplicaran. El president del club, Francesc Julià, ha explicat que, més enllà de les ajudes als clubs, el més important és que aquestes es destinin a les famílies.\nEl club també ha mostrat la seva preocupació pels ingressos econòmics habituals que rep cada temporada, i que podria deixar de percebre per la situació actual. Una circumstància que afectarà a la planificació i al pressupost del pròxim curs que es traslladarà a les famílies per realitzar la inscripció dels jugadors i jugadores.\nLa junta directiva del CE Altafulla també resta a l’espera de saber quan es reprendran las competicions per calcular quin és l’import que haurà de tornar a les famílies pels serveis que no han prestat durant el confinament. Precisament pel que fa a l’àmbit esportiu, el president Frances Julià ha fet referència a la situació del primer equip, líder del Grup 3 de Tercera Catalana, i als problemes que es poden trobar per cobrir les despeses d’un hipotètic ascens a Segona.\nLa FCF segueix treballant en diverses alternatives per finalitzar el curs 2019-20 i algunes propostes per dissenyar el format del següent.


TAC12 TV - El correfoc, punt final d'una Festa Major de Vila-seca gairebé inexistent per la crisi\nEl correfoc, punt final d'una Festa Major de Vila-seca gairebé inexistent per la crisi\nDimarts, 04 Agost 2020 10:36\nUna seixantena de Diables van aplegar-se amb les mesures sanitàries necessàries, entre elles la mascareta. A més, l'edifici de les Escoles Velles va habilitar-se com a vestidor individualitzat.\nL'afluència de públic va ser inferior a la d'anteriors anys, un fet que va facilitar que es respectés la distància de seguretat. El consistori agraeix la comprensió dels veïns i entitats després de cancel·lar-se la gran majoria d'actes previstos durant les festes.\nLa intenció és dur-los a terme al mes de setembre si la situació sanitària ho permet. La Festa Major de Vila-seca va completar-se tan sols amb el repic de campanes i la Missa Major.\nFotografies: Xavi Hurtado.\nMés en aquesta secció: « Vila-seca 'salva' la Festa Major d'estiu amb actes simbòlics El CH Vila-seca comença el nou curs amb la tornada del porter de l'últim ascens a Primera Espanyola »


Auditoria de fitxers amb LepideAuditor - Josep Maria Solanes Auditoria de fitxers amb LepideAuditor - Josep Maria Solanes\nAuditoria de fitxers amb LepideAuditor\nExposada la necessitat d’auditar fitxers a les nostres empreses, és el torn de veure de prop la solució per servidor de fitxers que ens proporciona el fabricant Lepide. Si bé disposa d’un ampli ventall de solucions d’auditoria (Active Directory, Exchange, SQL, SharePoint, visor d’esdeveniments, etc…), en aquesta entrada es desplega l’auditoria per a servidor de fitxers anomenada LepideAuditor. Que pot auditar servidor de fitxers Windows i el servei de fitxers de cabines NetApp.\nLepideAuditor és una solució simple i fàcil d’utilitzar, que fa la seva feina sense complicacions donant visibilitat de les modificacions als sistemes de fitxers segons les regles definides per nosaltres.\nEn podeu descarregar una versió de prova des de la seva web: http://www.lepide.com/file-server-audit.\nL’aplicació es divideix en quatre components: Consola de configuració, Consola d’informes, base de dades i agents. La Consola de configuració i d’Informe s’instal·len a l’equip o equips dels que necessitem generar els informes i gestionar la configuració. La base de dades va a part i es pot utilitzar un Microsoft SQL Express 2005 o superior, però el més recomanable és fer-ho amb un Microsoft SQL Server, a partir de la versió 2000 de SQL Server. Els agents es distribueixen en els propis servidors de fitxers, sense necessitat d’instal·lar res més que un servei de forma remota per dur a terme les auditories.\nLa consola de gestió, es pot instal·lar en qualsevol equip des de Windows Server 2000 o superior, o bé en clients Windows XP o superiors. Un cop descarregat el fitxer de instal·lació, doble clic al fitxer per instal·lar-lo.\nEns dóna la benvinguda a l’instal·lador, clicar el botó Següent.\nAcceptar els termes de la llicència i clicar el botó Següent.\nUbicació de l’aplicació, indicar el lloc que es cregui oportú i clicar el botó Següent.\nNom pel grup de programes del menú Inici, es pot deixar per defecte. Clicar el botó Següent.\nTasques addicionals per crear icones, també es pot deixar tal qual, clicar el botó Següent.\nResum de la instal·lació, clicar el botó Install.\nEl sistema còpia i fa les modificacions necessàries per instal·lar l’aplicació fins a acabar, així de ràpid i senzill. Clicar el botó Finish per llançar la consola de configuració.\nS’acaba d’instal·lar el producte i s’ha iniciat la consola de configuració. El primer que ens trobem és un resum del servidors de fitxers que s’estan auditant per LepideAuditor. És el primer que s’ha de fer, donar d’alta almenys un servidor de fitxers per auditar. Per la consola de configuració es creen les regles i polítiques d’auditoria; així com la configuració dels missatges d’alertes i còpies de seguretat de l’aplicació.\nConfigurar un servidor de fitxers Windows per auditar amb LepideAuditor\nDes de la consola de configuració de LepideAuditor, a la part principal, clicar el botó afegir servidor de fitxers, on es demana per si és un servidor Windows o una cabina NetApp. Clicar a Servidor de fitxers Windows.\nIndicar l’adreça del servidor de fitxers Windows, es pot fer per nom FQDN o per IP, així com el domini al què pertany i un usuari administrador per poder fer canvis. Clicar el botó Següent quan tot sigui correcte.\nIndicar el servidor de bases de dades SQL Server, un usuari per autenticar-se a la base de dades i la base de dades on emmagatzemar els registres. L’usuari d’accés a la base de dades és millor que sigui d’autenticació SQL Server (no de Windows) i tenir assignada per defecte la base de dades d’auditoria. Sinó, l’agent no registra les dades a la base de dades i per tant no es poden consultar els registres, sí ho fa localment a l’espera de poder volcar tots els registres, pel que no es perd l’auditoria. Si és el primer cop que instal·lem el programa, l’adequat serà crear-ne una de nova, sinó, es selecciona la base de dades que correspongui. En aquest apartat també ens dóna la possibilitat de descarregar una versió SQL Express i instal·lar-la en cas que no disposem d’un servidor SQL Server a mà. Si utilitzeu la versió Express, recordeu el límit dels 10 GB per a base de dades i l’ús d’un únic processador per SQL Server 2014 i 2016. Clicar Següent per continuar.\nEs procedeix a instal·lar l’agent al servidor de fitxers Windows. Comprovar que la instal·lació sigui correcta i clicar el botó Finalitzar.\nCom que s’ha afegit un nou servidor, se’ns demana per aplicar les regles d’auditoria. Clicar el botó Sí per crear o seleccionar la regla a aplicar.\nDeixar marcada l’opció Crear una nova regla. Indicar un nom identificatiu per la regla. Seleccionar el servidor de fitxers on aplicar la regla. Clicar el botó Següent.\nPolítica d’Auditoria a aplicar:\nAuditar tots els esdeveniments, només als recursos compartits, crear a una nova política? L’aplicació és molt flexible en aquest aspecte.\nPolítica d’usuaris individuals\nSeleccionar: Seleccionar política > Crear nova política.\nAutomàticament s’inicia el quadre de diàleg per crear una nova política d’auditoria amb una serie d’objectes que es poden auditar: Carpetes, màscares de fitxers, processos, esdeveniments, temps.\nPosem per exemple que volem auditar un servidor de fitxers que conté una carpeta empresa amb subcarpetes pels diferents departaments. Seleccionant l’objecte Carpeta i clicar el botó Afegir. Se’ns permet especificar la carpeta arrel a partir de la qual farem l’auditoria.\nI si només es volen auditar els fitxers Word d’aquesta carpeta? A Objectes, seleccionar màscara de fitxers i clicar Afegir. Se’ns permet afegir els tipus de fitxers que es volen auditar, per exemple, *.docx. Però, a més, que només ho faci en un periode de temps concret, que ho faci durant els caps de setmana. Seleccionar l’objecte Temps i clicar el botó Afegir. Indicar la franja horària i els dies a dur a terme l’auditoria.\nEn aquest aspecte l’aplicació és molt flexible i s’adapta bé a la majoria de necessitats. Clicar el botó OK per crear la política.\nTornant a la pregunta de política a utilitzar, seleccionar la que s’acaba de crear. Clicar el botó Següent.\nAuditarem tots els usuaris o uns usuaris o grup d’usuaris en concret, o tots menys uns en concret? Configurar com es cregui convenient a les necessitats.\nPer exemple, es pot auditar per a tothom, menys pels Administradors del domini (tot i que no sigui gens correcte). A Audit User, seleccionar Excloure els usuaris seleccionats. Clicar el botó Afegir Grup.\nClicar el botó Crear un nou grup d’usuaris a la llista. Introduir el nom del grup i afegir els usuaris, grups o Unitats Organitzatives que correspongui. Deixar marcada l’opció de política Audit All.\nMarcar el piscu del grup que s’acaba de crear i clicar el botó OK.\nConfiguració del servei d’alertes quan passi alguna cosa (es defineix a la Consulta) concreta sobre aquesta política: envia un correu electrònic, una notificació per xarxa (poc recomanable) o un SMS. Personalment, prefereixo el correu electrònic.\nRecordar en configurar el servidor de correu, en tenim l’oportunitat clicant el botó Server Settings i introduir les dades típiques.\nCrear la consulta pels avisos de correu electrònic clicant l’opció del desplegable Crear nova consulta. Indicar el nom de la consulta i les opcions de màscara de fitxer, nom del procés, ubicació, nom de l’esdeveniment (creació, borrar, moure, canviar el nom, copiar, etc….) que ha de coincidir per generar l’alerta.\nAssignar l’adreça de correu electrònic on enviar les notificacions i clicar el botó Finalitzar per crear la regla.\nNotar que a la part superior hi ha una advertència que s’han d’actualitzar els servidors amb les regles. Si, podem fer totes les modificacions que volguem, però no entren automàticament en servei. Quan totes estiguin llestes, s’envia a tots els servidors alhora.\nBotó dret damunt la barra i clicar l’opció Update Agent.\nSeleccionar el/s servidors de fitxers on aplicar les modificacions de l’agent i clicar Següent.\nAplicades correctament les noves regles, ja s’han començat a auditar els accessos! Clicar el botó Finalitzar.\nRevisar o modificar la configuració\nDesplaçant-nos per les diferents opcions es poden canviar al vol les regles i polítiques establertes. Recordar després de fer totes les modificacions pertinents enviar els canvis als agents.\nAudit Rules. Per les regles d’auditoria. Què auditar, a qui, quines alertes s’executaran.\nAudit Policies. Per les polítiques d’auditoria que es seleccionen per les regles anteriors i defineixen què i com auditar.\nUser Group. Grups d’usuaris de l’aplicació on s’apliquen les regles.\nMessage Settings. Configuració del correu electrònic, notificacions de xarxa o SMS.\nAlert Queries. Les consultes per assignar una alerta.\nBackup & Restore. La gestió de les còpies de seguretat de la propia aplicació.\nEn quan a configuració això és tot, no cal res més. Ara només toca provar-ho i veure els informes d’auditoria!\nConsultant l’Auditoria de fitxers de LepideAuditor\nEs pot accedir per la icona de l’aplicació en concret: Report Console o bé, des de la consola de configuració, clicar el botó de la barra d’eines de Report Console.\nAl ser el primer cop se’ns demana per la ubicació de la base de dades. Indicar els paràmetres que corresponen i clicar el botó OK.\nI aquí tenim la potència real de l’aplicació, el resultat d’una forma clara i que es pot filtrar segons les necessitats. Saber el quan, qui, que, com, des d´on.\nDes de, la pròpia auditoria de l’aplicació a Software Activity Reports > Activity Details amb la resposta al Qui, Quan, Què?\nA, tots els informes d’auditoria que s’estan recollint dels servidors de fitxers Windows i cabines NetApp. En l’exemple figura l’accés per part de l’usuari secre als documents departamentals, sempre hi quan siguin fitxers Word.\nJa que la creació i modificació de fitxers Excel, tal i com marca la política, no registra la seva activitat. En l’exemple, s’ha creat un fitxer Excel que no apareix al llistat d’auditoria.\nEls filtres per saber què ha passat i quan són molt intuïtius i fàcils d’utilitzar mitjançant l’arbre d’opcions de l’esquerra. Que al seleccionar-los, s’acaba d’afinar amb les opcions necessàries a fi de poder generar un informe per imprimir o guardar.\nTambé es pot programar el seu enviament per correu electrònic amb diferents formats i periodicitat al responsable que correspongui.\nEn definitiva, l’auditoria de fitxers et permet tenir visibilitat del què passa pel sistema de fitxers. D’aquesta forma acabem amb les típiques respostes de “ha desaparegut la carpeta de pressupostos” i que misteriosament ningú ho ha fet, qui ha esborrat l’informe trimestral? ningú, naturalment, etc…\nLepideAuditor és una eina senzilla, però a la vegada molt potent que permet disposar de la total visibilitat del què passa al sistema de fitxers, no només per saber qui accedeix als fitxers per compliment de normes o lleis com la LOPD, sinó també per saber les operacions que s’hi duen a terme i fer les correccions oportunes.


CONÈIXER OLOT A PARTIR DEL PROJECTE VILES FLORIDES\nCONÈIXER OLOT A PARTIR DEL PROJECTE VILES FLORIDES Un recorregut per 50 punts d’interès de la ciutat, que ha presentat candidatura per acollir l’acte de reconeixement a les Viles Florides\nAmb l’arribada del bon temps, Olot ha iniciat un seguit d’actuacions emmarcades en el projecte de Viles Florides. En primer lloc, la millora dels espais verds dels diferents barris d’Olot. Ja s’ha plantat gespa i flors al parterre de l’entrada al barri de Benavent i a les properes setmanes s’actuarà a Montolivet, Les Planotes i els Desemparats.\nAmb l’arribada de la primavera també s’han col·locat nous conjunts florals penjats a diferents punts de la ciutat. A les últimes tres setmanes, se n’han instal·lat fins a 71 repartits entre la plaça Major, la del Carme, el carrer de Sant Rafel i la pujada de la Solfa, entre altres ubicacions. En tots els casos s’han plantat flor de temporada, com petúnies, geranis, margarides i moniatos.\nAl pati de l’antic Hospital Sant Jaume, s’hi ha col·locat una quinzena de jardineres, cadascuna amb dos geranis, per recrear l’ambient d’un pati andalús. D’acord amb els responsables de la residència, s’ha volgut ornamentar aquest espai de la ciutat que ha quedat més a l’abast dels ciutadans amb l’obertura, el passat mes d’octubre, d’un accés directe des del carrer Francesc Fàbrega amb la inauguració de la nova Oficina de Turisme.\nPer donar a conèixer el projecte Viles Florides, l’Ajuntament d’Olot ha ofert un recurs educatiu als escolars de la ciutat. 250 alumnes de primària de 5 centres educatius d’Olot (l’Escola Cor de Maria, El Morrot, Malagrida, Sant Roc i el Volcà Bisaroques) han seguit les sessions impartides per un tècnic de la Confederació d’Horticultura Ornamental de Catalunya. A l’espera d’organitzar-ne una segona convocatòria, ara el projecte es vol fer arribar als casals de la gent gran d’Olot amb sessions informatives que tindran lloc aquests properes mesos.\n“Des de l’Ajuntament també volem animar els particulars i entitats perquè puguin participar del projecte Viles Florides” ha explicat el regidor Josep Gelis. L’Associació de Comerciants d’Olot va organitzar el cap de setmana passat l’Emprimavera’t, l’entrega de 2.000 flors als clients que fessin una compra mínima a un dels establiments associats alguns dels quals van crear un aparador davant del seu establiment. A les associacions de veïns també se’ls informa de la possibilitat d’inscriure espais enjardinats, conjunts ornamentals o bé plantes singulars a les diferents categories del certamen Viles Florides, del qual Olot ostenta el màxim guardó (la qualificació de 4 flors d’honors).\nEl regidor de Serveis Urbans i Espai Públic Josep Gelis també ha anunciat que “hem presentat candidatura perquè la ciutat aculli la celebració de l’acte de reconeixement de Viles Florides d’aquesta propera tardor”. A l’espera de conèixer la decisió s’han impulsat altres actuacions per ampliar la difusió dels punts d’interès que la ciutat ofereix en aquests moments. S’acaba d’editar una publicació que recull els 50 espais naturals, singulars i emblemàtics, passeigs i places arbrades que es poden trobar a la ciutat i que es poden visitar a peu o bé amb cotxe. En total s’han editat més de 6.000 díptics informatius que, a partir d’avui, es poden trobar a l’Oficina de Turisme.


CB La Roca: de gener 2010\nAquest és el full de preinscripció per a la temporada 2010-2011.\nPodeu imprimir-lo clicant damunt la imatge.\nRecordeu entregar-lo emplenat als responsables del club amb el corresponent justificant d'ingrés bancari de 20 euros per jugador especificat a l'apartat de "Condicions de la preinscripció".\nEns trobareu els dilluns i dimecres, de 5 a 6 de la tarda, al pati del CEIP Pilar Mestres, i els dimarts i dijous, en el mateix horari, al pati del CEIP La Torreta.\nEl fet de preinscriure's no vol dir tenin assegurada plenament la plaça per a la temporada 2010-2011. Tot dependrà del número total de preinscrits i dels equips que poguem formar, a part de conèixer finalment de quantes hores de pista podrem disposar del pavelló municipal.\nEls que ja estigueu inscrits al Club Bàsquet La Roca aquesta temporada heu d'emplenar igualment aquest full de preinscripció per assegurar-nos que voleu continuar amb nosaltres. La vostra preinscripció, però, té preferència damunt de les noves preinscripcions que arribin al club.\nRecordeu preinscriure-us el més aviat possible. La data de la preinscripció dóna prioritat depenent de l'ordre d'entrada.\nPublicat per CLUB BÀSQUET LA ROCA en 20:38 Cap comentari:\nEl Club Bàsquet La Roca obre el període d'inscripcions per a la temporada 2010-2011. En principi s'havia de fer més tard, però a petició de l'ajuntament s'han avançat les dates. El motiu: l'ajuntament ha de fer la planificació de pistes per a la temporada vinent i ens han demanat el número de nens i nenes aproximat que tindrà la nostra entitat.\nDurant tot el mes de febrer et pots preinscriure al nostre club. Els jugadors inscrits en la present temporada tenen preferència sobre les noves preinscripcions, però cal fer els tràmits igualment per assegurar-nos que esteu interessats en continuar, que esperem que així sigui.\nEn aquest mateix bloc trobareu els fulls de preinscripció per a la temporada 2010-2011, però també els podeu demanar als responsables del club.\nPublicat per CLUB BÀSQUET LA ROCA en 20:24 Cap comentari:\nPlanning del segon trimestre\nAquest són tots els esdeveniments que tenim previstos per a aquest segon trimestre:\nDilluns 15 de febrer, de 3 a 5 de la tarda.\nAquest dia, festa de lliure disposició a les escoles de La Roca, farem un entrenament especial al pavelló nou, amb una sorpresa que entusiasmarà a pares i nens. L'entrenament serà a portes obertes, així que, els que pugueu, agafeu-vos la tarda lliure que valdrà la pena. També podeu convidar familiars i amics a que vinguin d'espectadors. Degut a aquest "entrenament especial", el dimarts dia 16 de febrer no hi haurà entrenament a La Torreta.\nDiumenge 28 de febrer, a la tarda.\nPartits amistosos dels nostres jugadors. Falta concretar si serà entre ells o bé contra altres clubs. Estem treballant en el tema.\nDissabte 6 de març, a les 18'30h.\nDe nou quedarem tots per anar a veure un partit de bàsquet de qualitat, però aquesta vegada molt més econòmic: DE FRANC !!! Anirem tots junts a veure el partit de la Lliga EBA del CB Granollers - Monte Ducay Olivar (filial del CAI Zaragoza). Ens podrem fer fotos amb els jugadors del CB Granollers i després del partit signaran tots els autògrafs que calgui. No els haurem de "perseguir" com als jugadors del Barça.\nDiumenge 21 de març, a la tarda.\nDe nou partits amistosos. Cal que els nostres jugadors es preparin per a la temporada vinent.\nJa us anirem informant més detalladament de tots aquests esdeveniments.\nPublicat per CLUB BÀSQUET LA ROCA en 1:38 Cap comentari:\nLa Natàlia Buscà, al podi\nLa nostra jugadora, la Natàlia Buscà, va pujar al podi del passat Cross Escolar de La Roca. Estava inscrita com a component del Club Bàsquet La Roca.\nLa Natàlia va quedar en tercer lloc de la categoria Benjamí Femení, amb un temps de 03:13:00.\nFelicitats, Natàlia !!!.\nI també felicitem a tots els nostres jugadors i jugadores que van participar en el 4t Cross Escolar de La Roca. Gràcies per la vostra participació defensant el nostre club.\nPublicat per CLUB BÀSQUET LA ROCA en 1:33 Cap comentari:\nCircular de l'ajuntament\nL'Ajuntament de La Roca del Vallès ha fet aquesta circular informativa. Us ho fem arribar perquè en tingueu coneixement i per demostrar que estem tenint tot el suport per part del nostre ajuntament, fet que és d'agrair.\nAquesta nota també està penjada al web de l'ajuntament.\nAclariments de l’Ajuntament de la Roca del Vallès en relació a l’ús dels equipaments esportius públics municipals\nEl municipi de la Roca del Vallès disposa de dos pavellons municipals: el pavelló vell situat al carrer Església i el pavelló nou situat al carrer Hermenegild Carrera. El primer no és de titularitat municipal, però existeix un conveni de cessió entre la propietat i l’Ajuntament fins l’any 2014. El segon s’ha construït en la modalitat de concessió d’obra, i només fa dos anys que es fa servir. L’Ajuntament paga amb diners públics la totalitat de les despeses d’aquests dos pavellons.\nEn l’actualitat, els dos pavellons estan ocupats, pràcticament al cent per cent, per una única entitat: el B.M. La Roca. Si en algun moment s’ha necessitat, per alguna activitat puntual, qualsevol dels pavellons, fora del que és estrictament la pràctica de l’handbol, s’ha consultat prèviament amb el B.M La Roca per intentar no interferir en horaris de partits ni entraments del club. Quan això no ha estat possible, sempre s’han trobat solucions consensuades. La relació entre club i Ajuntament, i entre el club i la resta de clubs del municipi sempre ha estat correcta i cordial.\nAmb motiu de la inauguració del nou pavelló, ara fa dos anys, l’Ajuntament i el B.M. La Roca van signar un conveni per l’ús dels dos pavellons. Tothom era conscient, el B.M. també, que el nou pavelló podia propiciar la creació de noves entitats esportives aprofitant la tirada del nou equipament. A petició, doncs de l’entitat, l’Ajuntament va formalitzar un conveni en el què es reservava un número d’hores per altres entitats que poguessin aparèixer.\nEn menys de dos anys, s’ha constituït la primera d’aquestes noves entitats. Es tracta del Club de Bàsquet La Roca (C.B. La Roca), que va iniciar el seu funcionament el mes de setembre de 2009. Parlem d’una iniciativa que surt de la societat civil, l’Ajuntament no ha participat en la creació de la nova entitat, però una vegada ha estat creada li ha donat tot el suport possible, com s’ha fet sempre amb totes les entitats. Inicialment i sense saber quina seria la resposta a la nova oferta esportiva, el mateix club de bàsquet va decidir plantejar els entrenaments a l’estil d’una activitat extraescolar. Així doncs, es va posar en contacte amb les Ampes del CEIP Pilar Mestres i del CEIP La Torreta i van arribar a un acord per poder entrenar als patis de les escoles, sempre amb el consentiment de les direccions dels centres.\nEn l’actualitat el C.B. La Roca té escola esportiva que entrena dos dies a la setmana al pati del CEIP Pilar Mestres i dos dies més a la pista de l’escola de la Torreta. En total 4 sessions a la setmana, en pista de minibàsquet, amb uns 65 nens i nenes.\nEl C.B. La Roca va demanar a l’Ajuntament poder entrenar en un pavelló a començaments de l’hivern d’aquesta temporada. La resposta de l’Ajuntament va ser negativa. Els horaris i calendaris del B.M. La Roca ja estaven confeccionats i s’havien de respectar. A més, al tractar-se del primer any del club es volía estar segurs de la seva continuïtat. En assemblea, els pares del bàsquet ho van entendre i la petició es va posposar per la temporada vinent 2010-2011. En l’actualitat els nens continuen entrenant a la intempèrie i quan plou no poden entrenar.\nEl B.M. La Roca és coneixedor de la petició d’ús de pavelló des de pràcticament el primer moment. En diferents converses, s’ha parlat amb els directius sobre aquest tema, però lògicament no s’ha pogut concretar la demanda perquè encara el C.B. La Roca no ha presentat a l’Ajuntament el projecte esportiu del club per la temporada vinent.\nCom a resposta a aquest nou escenari, encara sense definir ni dimensionar, el B.M. La Roca ha iniciat una campanya informativa entre els seus socis i jugadors i ha fet arribar informació a diferents mitjans de comunicació.\nEn tot cas, des de l’Ajuntament sempre s’ha buscat la defensa de l’interès general de tots i cadascun dels esportistes del nostre municipi, independentment de l’esport que practiquin, i de no perjudicar a ningú i menys a tota una institució com el B.M. La Roca. Es tracta d’encaixar horaris en els quadrants i això és el que hauríem de fer.\nEntenem que s’ha d’imposar el sentit comú, la bona convivència i el diàleg, i que entre tots, estem obligats a trobar una solució a aquesta situació.\nLa Roca del Vallès, a 19 de Gener de 2010\nPublicat per CLUB BÀSQUET LA ROCA en 19:41 Cap comentari:\n4t Cross Comarcal de La Roca del Vallès\naquest diumenge vinent, 24 de gener, té lloc el 4t Cross Comarcal de La Roca del Vallès. El nostre ajuntament ens ha convidat a prendre-hi part com a entitat esportiva local.\nAixí que no us ho penseu més i a participar-hi !!!. Si teniu ganes de córrer, ompliu el full d'inscripció (gratuïta) i entregueu-la a la vostra escola o als vostres entrenadors abans de divendres. No us oblideu d'indicar que sou del Club Bàsquet La Roca, i al cross veniu amb la vostra equipació de bàsquet. Hi ha obsequis per a tots els participants i medalles per als 3 primers classificats de cada categoria.\nEl cross es fa al circuit que hi ha al costat de la deixalleria de La Roca, i si ja hi esteu inscrits heu d'estar a lloc 3/4 d'hora abans de la vostra cursa per recollir el dorsal. Si no us heu inscrit amb anterioritat, recordeu que les inscripcions es tanquen una hora abans de cada cursa corresponent.\nUs recordem els horaris i les distàncies a córrer:\n10'00h anys 94-95 masculí 3000 metres\n10'20h anys 94-95 femení 1500 metres\n10'35h anys 96-97 masculí 2000 metres\n10'50h anys 96-97 femení 1500 metres\n11'05h anys 98-99 masculí 1500 metres\n11'15h anys 98-99 femení 1300 metres\n11'25h anys 00-01 masculí 1000 metres\n11'35h anys 00-01 femení 1000 metres\n11'45h anys 02-03 masculí 600 metres\n11'55h anys 02-03 femení 600 metres\n12'05h anys 03 i post (masc) 300 metres\n12'15h anys 03 i post (fem) 300 metres\n12'45h entrega de premis\nAls entrenaments de bàsquet o a l'escola ja us han fet arribar les bases i el full d'inscripció, però si no en teniu no dubteu en demanar-ho, tant als entrenadors com a l'escola.\nUs hi esperem!!! A veure si hi ha sort i algun membre del Club Bàsquet aconsegueix alguna medalla, tot i que l'important és participar. Hem de defensar els nostres colors !!!\nNota: Mestre espereu la vostra cursa, us ho podeu passar bé en una zona lúdica que haurà habilitat l'ajuntament.\nPublicat per CLUB BÀSQUET LA ROCA en 1:14 Cap comentari:\nLa foto amb el Barça\nEl Barça ens ha enviat la foto de grup amb els jugadors. En breu ens arribaran les fotos originals per a tots els assistents.\nHem quedat "guapus", oi?\nPublicat per CLUB BÀSQUET LA ROCA en 19:19 Cap comentari:\nLa junta del Club Bàsquet La Roca va escriure una carta per Reis i, com tots els nens i nenes es porten molt bé als entrenaments, ens han portat tot el que hem demanat:\nMaterial: cons, aros, petos, xiulets, porta-fitxes, pissarres i rotuladors, ...\nMoltes gràcies, Reis. D'aquesta manera els entrenaments podran ser més divertits i variats.\nL'Ariadna, tota una campiona\nL'Ariadna, a la mitja part del partit del Barça, va defensar els colors del Club Bàsquet La Roca i va demostrar a tot el públic del Palau Blaugrana que comencem amb força. Que tremolin els nostres futurs rivals, que no tindran res a fer !!!\nDes les grades, tota la comitiva del Club Bàsquet La Roca l'estàvem animant de valent, i només es sentia el seu nom: Ariadna, Ariadna !!! Fa ser tot un goig veure tots els seus companys de club recolzant-la i aplaudint cadascuna de les seves proves superades. Això demostra un gran esperit de club i de companyerisme. Felicitats a tots, i especialment a tu, Ariadna, per haver deixat el nostre club en tant bon lloc.\nPublicat per CLUB BÀSQUET LA ROCA en 0:59 1 comentari:\nJa hem anat a Can Barça\nAvui, tots els que ens havíem inscrit, hem anat de visita al Palau Blaugrana, a veure el partit Barça-Alicante. Impresionant !!. Hem gaudit grans i petits d'un espectacle de bàsquet d'alt nivell.\nA més, tots els nens i nenes, a part d'emportar-se un bon record, han tingut el regal d'una samarreta per part del Barça. I han gaudit de valent perseguint als jugadors per obtenir un autògraf. Les cares d'il·lusió dels nens i nenes, ben agafats a la seva postal, feien goig de veure.\nCreiem que l'experiència ha estat positiva. De ben segur que repetirem en alguna altra ocasió.\nPodeu veure més fotos al nostre grup del Facebook: Club Bàsquet La Roca. Si algú ens vol enviar fotografies per penjar-les seran ben rebudes. És una bona manera de poder-les compartir amb tota la família del bàsquet.\nPublicat per CLUB BÀSQUET LA ROCA en 21:14 Cap comentari:


REFORMES I INTERIORISME - Joreva interiorismo la garriga\nVivenda Sant Vicenç de Montal\nVivenda unifamiliar al Vallès Occidental\nProjecte integral d’interiorisme a tota la vivenda\nInteriorisme de casa moderna de línies rectes, cúbiques i pures amb grans obertures de finestrals que proporcionen gran quantitat de llum natural. Moblament de les habitacions i saló-menjador amb mobiliari i il·luminació de primeres marques italianes, sempre buscant tons i línies adequades a cada espai. Intervenció en el disseny de l’espai exterior, cobert i descobert, creant varis ambients amb encant, tots ells combinats amb mobiliari de Gandia Blasco i Vondom per una zona més informal (piscina).\nPorxo menjador i estar amb 2 chaise longues que donen joc a aquest espai permetent diferents distribucions (col·lecció Flat i Jian). Zona piscina amb gandules, para-sols Ensombra i ambient Vondom. Zona barbacoa amb barra i barbacoa mòbil per fer d’aquest jardí un espai dinàmic, acollidor i per viure.\nCasa a Begur, Costa Brava\nProjecte integral de vestidor i sala de lectura\nSeguint la voluntat de tenir un espai al màxim de blanc, i el desig del propietari d’aprofitar la llum natural, s’han instal·lat unes cortines tipus screen, per tal de difuminar, i controlar l’entrada de la llum.\nEl sofà, la taula de centre i part de la llibreria segueixen la pauta del color blanc però, s’hi incorpora una part important de la llibreria amb la calidesa de la fusta de Noguera i una catifa de patchwork amb pell natural. Vestidor totalment obert que ens dóna la comoditat de tenir-ho tot a la vista i a l’abast.\nVivenda unifamiliar a Sant Just Desvern\nReforma integral de casa unifamiliar adossada de nova construcció de línies rectes i modernes amb façana ventilada.\nIntervenció tant en els espais interiors com exteriors. Projecte de distribució, il.luminació i moblament escollit peça a peça per a cada espai i necessitat.\nUtilització de materials actuals i tècnics com parquets, microciment, vidre…. per donar un aire modern però amb personalitat i amb una bona combinació d’estils.\nMoblament a mida de cuina amb una gran illa central com a base del projecte, saló menjador, habitacions i soterrani on hem realitzat un mini loft multifuncional. Hem fet una combinació de moble a mida dissenyat pel nostre equip i peces de dissenyadors i marques nacionals e internacionals punteres i reconegudes.\nL’espai exterior des de l’inici ha tingut un pes important i ha estat interpretat com un espai d’estar i gaudir. Moblat amb marques de primer nivell.\nCasa a Llavaneres, costa del Maresme\nDisseny de les diferents plantes de la casa emplaçada en un terreny amb desnivell i de formes geomètriques totalment asimètriques amb molts plans tant horitzontals com verticals.\nIntervenció en la primera planta en terreny amb accés directe a la piscina. S’hi ha instal·lat una cuina d’estiu juntament amb una taula i sofàs relax i taules auxiliars de resina en un espai polivalent, sala de cine, bodega… En la planta principal hem realitzat el disseny del saló-menjador, creant diferents espais de lectura, amb vistes al llac interior, mirador cap a mar en un cub de vidre a doble alçada.\nEn el menjador s’ha optat per materials més freds com la laca, la pedra i la pell combinant-los amb les bigues de fusta del sostre i la zona de menjador amb fusta de noguera americana acabat totalment natural. Intervenció en el disseny de les 5 habitacions diferents, de convidats, matrimoni, juvenil i suite amb vestidor.


Ara Tarragona vol més vianants a la Rambla i aposta per obrir un museu d'art al Banc d'Espanya\nTot i que encara falten nou mesos per a les properes municipals, el nou partit municipalista Ara Tarragona ha fet la seva primera proposta per a la ciutat. El partit està treballant amb experts en arquitectura i enginyeria en un projecte per dignificar la Rambla Nova, que passaria per diversos punts.\nFoto: Ara Tarragona\nAra Tarragona vol que l'avinguda més important de la ciutat sigui un veritable reclam pel turisme i la cultura, i que ara mateix, als ulls de la formació política, està totalment descuidada i abandonada. És per aquest motiu, que des del partit s’estan establint vies de contacte amb museus d’art de la resta de l'estat i internacionals amb la idea de fer del Banc d’Espanya un Museu d’Art Contemporani.\nEl partit que lidera Emili Rivelles, i que concorrerà a les properes eleccions municipals per primer cop, també planteja modificacions al tram de Rambla pròxim al Balcó del Mediterrani. Proposa una ampliació de la zona de vianants, des del carrer Adrià fins al Balcó del Mediterrani. El principal eix de Tarragona passaria de 3.400 m2 a 8.400.\nLa finalitat és la de revitalitzar encara més la zona i afavorir els comerciants, ja que l’indret, segons el partit municipalista, es troba descuidat.\nEl president del partit Emili Rivelles assegura que amb aquesta proposta té com objectiu "dinamitzar i fer més atractiva la Rambla Nova i, de la mateixa manera, veiem amb molts bons ulls la idea que va tenir la Cambra de Comerç Tarragona el 2007, que volia donar solució als actuals problemes de trànsit, seguretat vial i d’espai per activitats de la zona”.\n"La Rambla Nova és el centre característic de la ciutat i tenim clar la Tarragona del futur i volem potenciar fortament el comerç perquè hem d’entrar en un procés d’obertura al turisme i tenir un lloc reconegut als mapes”, afegeix el president d’Ara Tarragona.\nAquesta remodelació passa també per eliminar de forma immediata el mercat els dimarts i els dijous del centre de la Rambla “És vergonyós que, 7 anys després, els paradistes no puguin tornar al seu lloc per la mala gestió del consistori en les obres de Mercat”, prosegueix Rivelles.\nAra Tarragona també planteja traslladar les oficines de l’OMAC, a les quals, segons Rivelles "se’ls hi ha de buscar un altre indret el més aviat el més aviat possible. “No és una qüestió imatge ni d’utilitat, sinó és una falta de sentit comú i coherència. No ens podem permetre tots els tarragonins una despesa anual de més de 400.000 euros en un lloguer”, conclou Rivelles.


Menja de Bacallà: de gener 2010\npublicat per Josepb a les 20:43 22 comentaris\nArrós a la marinera\nJoaquim Sorolla. Tornant de la Pesca.1894\nParlar de, La Barceloneta, és sens cap dubte, parlar del mar i dels seus fruits; Els Peixos.\nAquest barri que és troba al litoral marítim de Barcelona i on endinsar-se per els seus carrers i buscar vells pescadors i trobar-los a les belles tabernes de l’època, amb el regust de “les cassalles” enganxades per tots els racons de les parets del local amb la pipa mig apagada i poder escoltar belles histories de les seves boques, daven segur que hauria de ser fascinant poder treure el peix al seu voltant . Poder escoltar el gregal de mitja tarda, fins quasi tocar fons de les platges de Sant Sebastià, per entrar amb les veles plegades -i envoltades de gavines-, fins a la sorra de les platges i després, estirades pels bous de càrrega tot tirant de les barques i deixant-les descansar a la sorra ..., la cadena humana vindria tot seguit per treure les caixes del peix que després es portarien a la llotja i també es repartirien i es vendrien entre els familiars i veïns …, tot sentit l’olor de l’all i salobre encara bellugant dins de les caixes…\nEl mercat de La Barceloneta fou fundat l’any1884 és per tant, un dels mercats centenaris de Barcelona. Antigament es trobava a la plaça de Sant Miquel –patró de La Barceloneta- i era aquí, on els pescadors portaven els seus carregaments de peix acabats de pescar; sardines, barats, llenguados, congres… tot depenent de la temporada i naturalment també, el que el mar els hi volgués donar.\nL’arquitectura del mercat és de estructura arquitectònica, metàl•lica, amb tancament d’obra vista i distribuïda en tres naus.\nL’any 2007,guanya el Premi Ciutat de Barcelona, amb la modalitat d’arquitectura i urbanisme, tot conjugant tradició i modernitat.\nLes dues estructures existents en el mercat –l’antiga, a la plaça Poeta Boscà i la nova, a la plaça de la Font- l’hi donen a dita planta, l’estructura amb combinacions que no toquen mai a terra.\nEl nou Mercat de la Barceloneta, va obrir portes el 27 de març de 2007, amb més de 600 m2 de superfície comercial; L’Arquitectònic, amb 2500 m2 i el gastronòmic; amb més de 30 parades i, el restaurant els Fogons/Lluçanès amb una estrella Michelín.\n… i de darrerafons escoltar el xiuxiueig de les aigües del mar…\n.-Arrós a la marinera.-\n• 400 Grams d’arròs.-\n• 1 Kilo de peix variat (Rap, congre, calamars, pops…),\n• 12 Musclos.-\n• 1 Litre de caldo.- (fumet)\n• 1 Pebrot vermell.-\n• 1 Ceba petita de Figueres.-\n• 3 Grans d’all.-\n• 4 Tomàquets.-\n• Una micona de pebre negre i també de vermell.\n• Un grapat de pèsols.-\n• Una pessigada de safrà (opcional)\nEn una cassola amb oli sofregirem la ceba fins que quedi ben rosseta, seguidament afegirem el pebre vermell, els alls tallats ben petits, els tomàquets i el pebrot tallat a daus.\nAl cap d’una estona afegirem el peix tallat a troçets. Ho courem 10 minuts, passat aquest temps, hi tirarem l’arròs, remenarem totplegat, per tal que tots els productes quedin ben barrejats i tot seguit hi tirarem el caldo bullint. Salarem. Afegirem els pèsols i els musclos cuits -podem afegir una micona d’aigua del bullit dels musclos-.\nEn un morter picarem el safrà lleugerament torrat i un all aixafat, desfet amb una micona de caldo, i ho tirarem a l’arròs.\nDeixarem que faigi el “xup-xup” al voltant d’uns 15/20 minuts, rectificant de sal si s’escau. El deixarem reposar 5 minuts abans de servir.\nDedico aquest “post” a una persona que ha dedicat tota la seva vida a; Els Peixos, - al igual que tots els crustacis- com a professió i, també com a bloc que té dedicat a receptes, que parlen d’aquets crustacis i fruits del mar. Dolors moltes gràcies per compartir totes aquestes receptes i també per explicar-nos tota la vida d’aquets, Peixos.\npublicat per Josepb a les 18:36 23 comentaris\nAra és el millor moment d’aquesta fruita d’hivern, la quàl curiosament, ens bé més de gust pendre-la a l’estiu. Peró en el millor dels casos, un suc de taronja sempre és ben rebut, acompanyat de les torrades amb mantega i la melmelada a l’hora d’esmorzar, i amb una d’aquestes taronges, i un cop pelada, donar-hi una bona mossegada per postres després de dinar. Encara que després de dinar, i com a postres, podem trobar-nos amb l’agradable sorpresa d’aquest sorprenent pastís de taronja i si sobra algún boci, sempre ens queda l’excusa del berenar o bé el sopar… l’especulació estarà controlada.\nQué… us animeu a fer aquest pastís? ... doncs, si és així necesitarem:\nPer al motlle: 40 grams de pa torrat.-\n40 grams de galetes Maria.-\n25 grams de mantega.-\n30 grams de vi blanc.-\n3 peles de taronja\n1/4 de l de suc de taronja\n30 g d'ametlles\nPer a la gelatina:1 got de suc de taronja\nPer fer la base del pastís, posarem en un bol les galetes triturades, el pa torrat triturat, la mantega fosa i el vi blanc.\nRemeneu-ho bé i cobriu el fons del motllo, que haureu untat amb la mantega.\nPer fer el pastís, barregeu en un bol el suc de taronja, la pell de taronja ratllada, el iogurt i les ametlles, i tritureu-ho amb l'ajuda d'una batedora.\nBateu els ous amb el sucre i afegiu-hi la mantega fosa i la massa del pastís. Remeneu-ho bé i aboqueu-ho al motllo. Poseu-ho al forn a 115 graus i deixeu-ho coure durant 35 minuts.\nPer acabar, escalfeu una mica de suc de taronja en un cassó. Després, fiqueu-hi els fulls de gelatina que haureu tingut en remull i remeneu-ho fins que es desfacin. Afegiu-hi la resta del suc de taronja fred i aboqueu-ho tot sobre el pastís. Deixeu-lo refredar a la nevera fins que la gelatina hagi agafat consistència. Quan estigui fred, desemmotlleu-lo i serviu-lo.\n(*) La font de la recepta és de Club de Cuines\nSobra la taronja s'ha dit:\nSimbòlicament es diu que algú és la mitja taronja d'un altre quan és la parella perfecta en el terreny de l'amor.\nNo s'ha d'escorra tant el suc de la taronja, que amarga el suc.\nTant s'apreta la taronja, que se n'ixen els pinyols.\npublicat per Josepb a les 19:23 19 comentaris\nTOMÀQUETS FARCITS D'ARRÒS. - Hemc.(En catalàn y castellano.)\nTots els aliments un cop cuinats són reciclables. La societat de consum ens ha introduit els costums poc saludables a la cuina... el ritme de vida que portem... tenim els menjars preparats i fets, sinó ens els acabem, s’ens queden a la nevera uns quànts dies, aquests aliments començen a voltar per la nevera uns quànts dies més fins que el final, cansats de veure el canvi de color que si fan, ho llençem totplegat a les escombraries... però el guió pot canviar si diem; àquets tomàquets que vaig comprar fa díes i abans que es fagin malbé faré, junt amb l’arrós blanc que em va sobrar de dinar i aquells trocos de llom sobrant ... També diuen que un bon cuiner, a la cuina no llença mai res a les escombraries –menjívol, és clar¡- i aquesta proposta que Wivith de Cuchifitos, ens ha proposat ha estat una bona raó per participari.\nBé i sense més presentacions, posem-nos el davantal i som-hi...¡¡¡\n2 Talls de llom.- ( trocos de pit de pollastre, carn rostida, gall d’indi...)\n250 Grams de arròs.- (de sobres).\n1 Ceba mitjana.-\nUna taseta de caldo.-\nPebre, pa ratllat i sal.-\nAgafarem els tomàquets i els hi tallarem una rotllana de la part de sobre, traurem la polpa amb una cullera. Procurarem que quedin al màxim estables possible. Desfarem la mantega en una paella i un cop desfeta i tirarem la ceba finament picada. Quant comenci a enrosir i tirarem els talls de carn picats molt finament i l`arròs –si és de sobres-. Un cop estigui tot ben remenat hi posarem una micona de caldo. Esquitxarem amb el julivert tallat finament, salpebrerem i courem al voltant de 5 minuts més, fins que el caldo quedi rebaixat. Omplirem els tomàquets, els posarem en un atuell untat amb oli o bé amb mantega que pugui anar al forn, esquitxarem amb una micona de formatge i pa ratllat per sobre dels tomàquets, col.locant-los uns 20 minuts al forn a foc mitjà. Servirem els plats adornats amb una micona de julivert. (Bon profit¡¡.)\n(*) Amb aquest plat, tindrem moltes combinacions, sobre un mateix tema. Tant sigui amb l’arròs, al igual que amb la carn o els tomàquets o... I en algún dels casos, també, podem matar dos ocells d’un tret.\n.-Tomates rellenos de arróz.- Hemc\nTodos los alimentos una vez cocinados son reciclables. La sociedad de consumo ha introducido costumbres poco saludables en la cocina... el ritmo de vida que llevamos, tenemos los alimentos preparados y listos para comer, si sobran los dejamos en la nevera unos quàntos dias màs, hasta que al final cansados de ver el canvio de color que se producen los tiramos todo a la basura... pero el guión puede canviar si decimos; estos tomàtes que compre hace unos días y antes de que se me estropeen, junto con el arróz blanco que me sobro de la comida del día anterior y los pedazos sobrantes de lomo... También dicen que un buen cocinero, en la cocina nunca tira nada –comible claro¡- y esta propuesta que Wivith de Cuchiflitos que nos ha propuesto, ha estado una buena razón para participar. Y sin màs preàmbulos, vamos a meternos manos a la obra...¡¡¡\nIngredientes: (*) (para 4 personas).\nPedazos de lomo.- ( trozos de pechuga de pollo, carne asada, pavo...)\n250 Gramos de arròz.- (de sobras)\nUna tacita de caldo.-\nPimienta, pan rayado y sal.-\nCortaremos los tomates en una primera rodaja de la parte superior, sacàndole la pulpa con una cuchara.\nProcuraremos que queden estables lo màximo posible. Desharemos la mantequilla en una sartèn y una vez deshecha le tiraremos la cebolla finamente picada.\nCuando la cebolla empieze a estar transparente le tiraremos los pedazos de lomo,-carne asada, pavo...- picados finamente y el arróz. Una vez estè todo bien revuelto, le pondremos el caldo. Tiraremos el perejil cortado finamente, pondremos la sal y también la pimienta y lo colocaremos alrededor de 5 minutos màs, hasta reducir el caldo. Llenaremos los tomates, los colocaremos en una fuente de horno huntado con aceite o bien mantequilla y los pondremos al horno, salpicaremos con un poco de queso y tambièn con pan rayado por encima de los tomàtes, colocàndolos alrededor de unos 20 minutos al horno a fuego moderado. Serviremos los platos adornàndolos con un poco de perejil. (Buen provecho¡¡.)(*) Con este plato tendremos muchas combinaciones, sobre un mismo tema. Tanto sea con el arroz, como con la carne sobrante, al igual que con los tomàtes, o... Y, en alguno de los casos, tambièn, podemos matar dos pàjaros de un tiro.\npublicat per Josepb a les 15:18 19 comentaris\nHe sentit un soroll…em deia la mare assenyalant amb el cap les habitacions, d’ on presumiblament-segons ella- havia sortit aquell so… jo mig espantat, mig “acollonit”, no deixava de mirar al meu voltant… i tot d’un plegat es feia fosc i una pluja d’objectes queien damunt meu, el soroll era repetitiu durant uns quants segons, els meus peus hi sentia la fressa d’un so… “nyec-nyec” al trepitjar-ho… tot d’un plegat es feia la llum i a terra un escampall de caramels, ampolletes de xampany de xocolata embolicades de plata, monedes de xocolata… una segona replica- amb no tanta intensitat com la primera- tornava a deixar a les fosques aquella habitació… amb un altre escampall de caramels i embolcalls de plata per terra.\nL’endemà i amb els ulls oberts i a les fosques, i el so intern que sentia a dins meu, el qual no em deixava dormir… després de aixecar-me i mirar per el balcó i que els camells s’haguessin menjat tota la palla dels plats…, quant me’n tornava cap a l’habitació els entrebancs que tenia per passar eren força elevats… el tren amb piles, el cine-Exin,- el cine sin fin-, una cartera nova per anar al col•legit, a dins de la cartera el “plumier” i dins el “plumier” els colors i les puntes dels llapis totes molt ben arrenglerades…quina pila de sensacions més i més agradable… Joseeeeeeep… a dinar…, em deia la mare amb la taula que es trobava ja parada…, sort que el cine-Exin era de sessió continua i podia veure’l sempre que volgués…, el so trencadís d’aquella figureta de porcellana a la boca i entre les dents, amb delatava que em tocava sé el rei i coronar-me com a tal… i en el meu germà, entre el paper de plata i les seves dents, escopia… la fava¡¡.\nQuins sons més agradables no us assembla…?\nDoncs que tots aquests sons, es belluguin a dins vostre durant tot l’any… Feliç Any Nou¡¡.\nTortell de reis.- (*)\nIngredients: Per a la primera part de la massa: 10 g de llevat premsat, 35 g d'aigua, 75 g de farina.\nPer a la segona part de la massa: 35 g de sucre, 20 g de llard, 250 g de farina, 2 g de sal, 1 ou, ratlladura de llimona, 65 g d'aigua.\nPer al massapà: 150 g de pols d'ametlla, 150 g de sucre, aigua (la necessària).\nPer a la decoració: fruites confitades a voluntat, 10 g sucre bolado o esponjat.\nElaboració:Massa; primera part.En un bol, triturem el llevat premsat amb la mà, notem com es desfà mentre hi afegim l'aigua i ho batem a mà. Hi afegim la farina. Ho remenem fins que obtenim una massa homogènia. Tapem la massa amb un drap de cuina i la deixem en un lloc tebi i sense corrents d'aire, a uns 22 graus. El forn, sense encendre, pot ser un bon lloc. Deixem que dobli el volum: uns vint minuts.\nMentrestant, preparem el massapà: barrejarem la pols d'ametlla i el sucre. Quan estiguin ben barrejats hi afegim l'aigua i fem una massa prou tova perquè no se'ns trenqui. Sobre la superfície enfarinada, hi fem forma de xurro i hi col•loquem el rei o reina i la fava a l'interior.\nMassa; segona part.\nA l'atuell o a la màquina d'amassar hi posem:\nPrimer el sucre, després la sal, el llard (a temperatura ambient), la ratlladura de llimona i l'aigua, perquè es desfacin bé la sal i el sucre. Hi afegim l'ou, que haurem trencat a part per assegurar-nos de no posar cap resta de la closca, i la farina. Amassem fins que ens quedi ben elàstica i hi afegim la massa amb llevat, que ja ha pujat el doble del seu volum. Tornem a amassar i quan tota la massa ens quedi ben elàstica (com un xiclet) ja està a punt. Per comprovar-ho, el millor és estirar-la amb les mans: si se'ns trenca, vol dir que encara falta treballar-la. L'estirem sobre el marbre tot fent un xurro, amb l'ajuda d'un corró.\nHi col•loquem el massapà a sobre i, amb la massa, l'embolcallem. Ens ha de quedar el massapà a l'interior, com en un farcit. Ara, la deixarem fermentar per segona vegada seguint el mateix procediment: tapada amb un drap i en un lloc tebi i sense corrents d'aire. Durant dues hores aproximadament o fins que hagi doblat el seu volum.\nUn cop ha llevat el tornem a pintar amb ou. El decorem: hi posem les fruites confitades al gust. I el sucre bolado o esponjat. Finalment el posem al forn a 230º durant uns vint minuts. Hem de tenir la precaució de col•locar-lo ben al mig de la safata perquè ens pugi de manera uniforme.\n(*) Aquesta recepta està treta i seguint els criteris de Club de Cuines.-\npublicat per Josepb a les 17:32 16 comentaris


Notícies :: Simfònica :: Ut pictura musica? | Divulgació i actualitat musical de música clàssica i òpera\nEl proper diumenge 26 de gener, l’Orquestra Simfònica Camera Musicae, juntament amb Daniel Kharitonov al piano i sota la direcció de Gábor Takács-Nagy, interpretaran el Concert per a piano i orquestra núm. 1, op. 23 de Txaikovski i la Simfonia núm. 6, op. 68 de Beethoven, més coneguda com la “Pastoral” al Palau de la Música Catalana.\nNo us descobreixo res de nou si us dic que aquest any sentirem a parlar, i molt, de Beethoven i tampoc us sorprendré si afirmo que la sisena, subtitulada com la Pastoral (1808), és una de les obres mestres del compositor. És per això que en la prèvia d’aquest concert de l’OCM he volgut deixar parlar a veus expertes que m’han desmuntat els tòpics d’aquesta simfonia, composta en paral·lel amb la cinquena i sobre la qual s’ha vessat tanta tinta.\nEl primer moviment, Despertar d'alegres sentiments amb l'arribada al camp. Allegro ma non troppo, és el capítol de benvinguda, amb un tema senzill d’aire popular on el compositor pretén transmetre un equilibri entre els elements de la naturalesa, una exaltació vital. El segon moviment, Escena al rierol. Andante molto mosso, segueix amb aquesta calma (aparent) i ho fa amb dos colors musicals: d’una banda, el so de les trompes i les cordes que són l’aigua que s’esmuny entre les pedres, allò que flueix i dóna veu a la terra. D’altra banda, el cantar dels ocells situen l’oient a un estadi celestial que no hem d’entendre com a descripció d’una realitat, sinó com una metàfora, un reflex de comunió amb allò creat.\nEl tercer moviment, Alegre reunió de camperols. Allegro, és un Scherzo, paraula que en italià s’associa amb el joc, de caràcter lleuger i sense forma fixa. No només és una dansa, un moment d’esbarjo, sinó que simbolitza el fet de brindar pel present. Aquest moviment s’enllaça seguidament amb la coneguda Tempesta. Allegro: de cop, tot tremola i el pèndul se’n va fins al bàndol oposat d’on es trobava. Finalment, l’obra acaba amb un Allegretto, que és un Cant dels pastors. Acció de gràcies després de la tempesta. L’home humil dóna gràcies a l’esperit de la naturalesa per la pluja i perquè el perill, representat pels llamps i els trons, hagi desaparegut. L’acció torna al repòs.\nEl catedràtic Ramón García-Avello, en un article sobre l’obra de Beethoven, ens exposa que tot i que la intenció musical de descriure situacions o pintar paisatges és tan antiga com la idea d’expressar passions i sentiments de l’ànima, el mateix compositor no estava d’acord amb el que es podria anomenar com a «exageració del sentit descriptiu». De fet, cita a algunes frases del músic extretes de quaderns personals i de la mateixa partitura com a rebuig de concepcions massa poemàtiques: «Deixem a l’oïent que trobi per si mateix les situacions»; «A la música instrumental, tota pintura sonora, si es porta massa lluny, perd valor»; «Expressió de sentiments més que pintura sonora».\nPotser pel fet que les grans obres acaben estant tant summament estudiades i comentades, acaba sent més difícil un apropament real, directe, sense interferències i hem acabat adoptant una manera d’entendre aquesta obra simfònica que no acaba d’encaixar amb el propòsit original de l’autor. De fet, en un primer moment, l’obra no tenia subtítol: no va ser fins el 1826 que el compositor va escriure el nom de Pastoral, entroncant-se així a la temàtica del Beatus Ille horacià.\nA propòsit d’aquesta problemàtica, l’any 2014, Ramón Andrés va oferir una conferència per la Fundación Juan March titulada «La antigua religión de los dioses. Una reflexión sobre la Sexta Sinfonía de Beethoven.» que més tard van emetre i publicar la RNE. Andrés començava aquest col·loqui exposant que, tot i que aquesta obra ha quedat com a l’origen de la música programàtica, les intencions del compositor estaven ben lluny de la descripció paisatgística. Beethoven, de fet, el que pretenia era evocar records campestres, sensacions.\nAndrés ens recorda que Beethoven no se sentia massa atret per la pintura, no volia que la música fos una rèplica de la seva plasticitat. Algunes lectures diuen que Beethoven volia pintar una escena, un quadre que mostrés la nuesa de la naturalesa després de la cinquena però el filòsof i musicòleg ens explica que no pot ser així perquè les dues estan escrites a un mateix moment i sembla que conjuntament: van créixer juntes fins que va arribar un moment que el seu ordre numèric estava invertit.\nEn la seva simfonia pastoral, per Beethoven, els cels clars o bé carregats de núvols són una metàfora, una encarnació de l’esperit que es debat entre les possibilitats que Hölderlin i Haëgel defensaven en la seva època, que també és la del músic: la nostàlgia, l’escolta de l’origen, la percepció que encara hi ha restes sagrades d’un món antic d’una banda i la idea que la societat comporta la creació d’un futur com a utopia, sempre millor i superador del present, engendrador d’una realitat uniforme. D’aquesta manera, el compositor plasma això tan romàntic que és l’expressió de la naturalesa com a mirall del que passava al seu interior.\nNomés ens queda esperar amb candeletes el concert que l’Orquestra Simfònica Camera Musicae acompanyats del jove talent rus Daniel Kharitonov al piano i sota la direcció de Gábor Takács-Nagy, un dels màxims exponents actuals de la música hongaresa, ens regalin una de les obres canòniques de la tradició occidental.\nFoto: Pastoral OCM, Gábor Takács-Nagy, Daniel Kharitonov\nMés, sobre...: orquestra camera musicae , txaikovski , beethoven , kharitonov , takács-nagy\n02/02/2020 - Eixamplant la base amb Parra i Beethoven


Suka (Mataró) - Maresme Gourmet Suka (Mataró) - Maresme Gourmet\nSuka (Mataró) Cuina creativa amb tocs internacionals\nActualització: Primavera 2021\nSituat al carrer Concepció de Mataró, en un passatge de vianants ubicat molt a prop del 🌆 centre de la ciutat, trobem el restaurant Suka. Un espai gastronòmic d’influències gourmet que ofereix als seus comensals una proposta 🎉 culinària lúdica i creativa, a mig camí entre la sofisticació i les idees més arriscades.\nAtrevit i modern com pocs, el Suka és un restaurant fresc i descarat, ideal per visitar amb la ment oberta, bé sigui acompanyat de la parella o escortat per un grup d’amics seleccionat.\nAtrevit i modern com pocs, el Suka és un restaurant fresc i descarat, ideal per visitar amb la ment oberta, bé sigui acompanyat de la parella o escortat per un grup d’amics seleccionat\n🖤 El local\nDissenyat amb caràcter i passió, la decoració del restaurant lliga amb la personalitat eclèctica i contemporània de la seva cuina. Una línia atrevida, que sense deixar de ser confortable, converteix l’espai en pròleg perfecte del que després trobarem al plat.\nSi no coneixeu la zona, la millor opció és que, pel que fa a 🚗 l’aparcament, opteu per deixar el cotxe al 🅿 pàrquing subterrani de la plaça de les Tereses, tot i que si els visiteu durant el torn de nit, és molt fàcil que pugueu deixar el cotxe en un dels carrers de l’àrea ubicada al nord del restaurant.\n👩🎤 La seva cuina\nReceptes impossibles, ingredients exòtics i una manera de treballar que sempre mira de reüll els cuiners 👨🍳 més creatius del panorama gastronòmic. Podríem definir la cuina del Suka com un laboratori ple de vida, com un taller dedicat a l’experimentació culinària i a la idea que a taula sempre es pot anar una mica més enllà.\nAixí, per tal que us en feu una idea, alguns dels plats de disseny que més ens han agradat de la seva carta són el seu 🔪 steak Tàrtar tallat a ganivet i treballat amb vedella de Nebraska, la seva excel·lent Coca de vidre amb daus de salmó 🐟 marinat en anet i perles de mirin i soja, les seves Gyozes de verdures amb salsa de coco i curri o les seves espectaculars 🔥🔥🔥 patates braves. Sense oblidar les seves postres, entre les quals destaquem el seu Brownie amb gelat de maduixes silvestres i galetes maria o el seu sorbet de mar de cava amb menta i maracuià.\nFotografia: Restaurant Suka Fotografia: Restaurant Suka\n🍲 Cuina creativa amb tocs internacionals\n🎩 Ambient informal – Ideal per visitar amb la parella\n💵 Menú diari. 📕🌞 15,50€ i 19,90€ dl-dv 📓 Menú degustació: 32€ (Mínim 2 pers.)\n🕓 Horari: 🌞 Migdia: Dimecres a Diumenge. 🌜Nit: Divendres i Dissabte\n📲 937 981 106\n🚩 Carrer de la Concepció, 4. Mataró\n🚗 Aparcament en zona blava o pàrquing privat de Plaça de les Tereses


Estàtua impassible davant l'inici d'obres al Museu - Regió7 :: El Diari de la Catalunya Central\nEstàtua impassible davant l'inici d'obres al Museu\nOperaris ja treballen en la remodelació l'edifici de l'antic col·legi de Sant Ignasi\nL'estàtua del monarca contempla impassible les maniobres dels operaris que ja treballen en el projecte per remodelar l'edifici de l'antic col·legi de Sant Ignasi, el Museu Comarcal de Manresa. Han començat aquesta mateixa setmana, i suposen el primer pas per reurbanitzar durant els pròxims dos anys tot l'entorn de la plaça i Via de Sant Ignasi, ara que la Sala Ciutat ja no hi és.\nLa iniciativa té un pressupost de 3,6 milions d'euros. Els primers treballs es concentren al Museu per habilitar nous espais d'acollida i el punt d'arribada dels peregrins del camí ignasià. També s'ampliaran les sales d'exposicions, es faran nous lavabos i nous accessos.\nLa segona fase de les obres preveuen convertir el claustre del museu en un espai públic i fer l'entrada principal de l'edifici per on hi havia la Sala Ciutat. Per a més endavant es deixen els ascensors públics per millorar la connexió de les Escodines amb Barri Antic, la urbanització de la Via Sant Ignasi, la Baixada dels Drets i el Vidal i Barraquer.\nComencen les obres que han de canviar l´entorn de la plaça Sant Ignasi. Manresa


À Punt, el símptoma | Francesc Viadel Bloc\n← Gustau Muñoz o la revolució de ‘dir’\nLlibert Ferri, una memòria d’Europa →\n*Article de Francesc Viadel publicat el 20 de setembre de 2019 a Nació Digital.\nL’última cosa que li faltava als recentment ressuscitats i ja moribunds mitjans públics valencians era una envernissada d’humor caspós, homòfob. El cas és que fa uns dies, el primer programa de ‘Podríem fer-ho millor’ de la ràdio À Punt s’estrenava amb una entrevista a l’humorista valencià Árevalo sobre els límits de l’humor. El còmic es va quedar més ample que llarg quan va assegurar que durant el franquisme els homosexuals no van ser perseguits. Els moderadors, sense immutar-se, li van riure les gràcies i avant. Com no podia ser d’una altra manera, les xarxes de seguida es van encendre i, fins i tot, el diputat de Compromís, Fran Ferri, activista també del moviment LGTBI, va haver de sortir a Twitter a replicar Àrevalo en un claríssim intent de salvar la cara de la ràdio pública.\nFa unes setmanes es va saber també que l’emissora prescindia de la periodista Àmalia Garrigós com a conductora de l’únic programa amb cara i ulls d’aquella casa, ‘Territori Sonor’. Garrigós va denunciar una persecució motivada per qüestions personals i va acusar la direcció de ser-ne còmplice. Una direcció sota sospita d’actuar autoritàriament que s’ha desentès.\nDiguem-ho clar. Els mitjans públics valencians han fet figa i a hores d’ara no sembla possible que els salvi ni Sant Vicent Ferrer, un altre ressuscitat en el país, ni tampoc les pregàries d’un grapat de professionals ben intencionats que voldrien -volem- per als valencians uns mass media públics de qualitat.\nLa llista dels dèficits és llarguíssima. El model pel que fa a continguts i estratègies de cara a la captació d’audiència és antic. El marc mental de la informació tributa a un regionalisme pudent, supura el vell sucursalisme de sempre. La qualitat lingüística és d’arrencar a córrer i no parar amb locucions d’un valencià estrany sense vocals obertes i espicossat de castellanismes de la mida d’un elefant. De la reciprocitat amb TV3, una de les promeses dels partits del Botànic, ja ni se’n parla. Per si encara no fora poc, l’invent ha hipotecat no poques empreses del sector audiovisual mentre d’altres denuncien nepotisme, males pràctiques en les contractacions.\nLa directora general, Empar Marco, culpa del desgavell a la manca de pressupost però el PSOE -i la resta de les forces polítiques- ja ha dit que no posarà ni un clau més i que s’apanyen. Ni tan sols Compromís s’ha volgut batre a mort per À Punt. De fet, a la vicepresidenta Oltra, que va plorar a llàgrima viva el tancament a traïdoria per part del PP de Canal 9, no se l’ha vist ni poc ni massa afectada pel desastre. Els mitjans públics valencians, no han estat mai una de les seves prioritats i encara menys tenint tan a mà la Sexta. No és una qüestió menor si tenim en compte el seu poder omnipotent en Compromís.\nMolts es pregunten si per acabar paint una televisió i una ràdio amb vocació provinciana, llastada amb tots els vells vicis de Canal 9, que tira mà de referents com el d’Àrevalo o on s’emeten programes identitaris autoreferencials amb regust pobletà, pagava la pena l’esforç civil i ciutadà esmerçat.\nCom sigui, À Punt no deixa de ser un símptoma d’un país que no funciona. Una frustració valenciana més com la de l’infrafinançament, la de la invisibilitat política, la de la impossible vertebració territorial, la de l’immobilisme reaccionari del bloc conservador o el raquitisme de l’esquerra. Quin és el discurs del Botànic? El seu programa sociocultural? Els seus objectius més enllà de conservar el poder?, es preguntava l’altre dia el sociòleg Toni Mollà arrufant les celles.\n“El panorama és negre”, es dolia Joan Fuster fa un grapat d’anys, quan Fraga Iribarne encara respirava pels collons i l’anticatalanisme indígena, atiat per la dreta, convertia el País Valencià en un camp de batalla sembrat de cadàvers civils i de somnis. Amb tot i això, el de Sueca no donava res per tancat. De les mateixes contradiccions, deia, s’havia generat un gest de rèplica que no era l’altre que el sorgiment d’un valencianisme amb vocació d’agafar les regnes s del país i superar els vells obstacles, la rèmora del caciquisme, la del franquisme…\nCaldrà, doncs, perseverar, continuar invertint, afirma Mollà, en una utopia ara més necessària que mai.\nAquesta entrada ha esta publicada en Televisió, Valencianisme. Afegeix a les adreces d'interès l'enllaç permanent.\nUna resposta a À Punt, el símptoma\n23 Setembre 2019 a les 7:49\n________________________________ De: Francesc Viadel Bloc Enviat el: dilluns, 23 de setembre de 2019 8:52:48 Per a: Joan Manuel Tresserras Gaju Tema: [Entrada nova] À Punt, el símptoma\nfrancescviadel posted: ” *Article de Francesc Viadel publicat el 20 de setembre de 2019 a Nació Digital. L’última cosa que li faltava als recentment ressuscitats i ja moribunds mitjans públics valencians era una envernissada d’humor caspós, homòfob. El cas és que fa uns d”


EXPOSICIÓ “ANEM PEL MÓN” A L’HOSPITAL | Aula Hospitalària Germans Trias i Pujol (Badalona)\n← LA GUITARRA EL BUGUI BUGUI DE L’HOSPITAL →\n4 thoughts on “EXPOSICIÓ “ANEM PEL MÓN” A L’HOSPITAL”\nBoris 31 maig 2010 at 17:34\nBenvolgudes Roser i Marta,\nBenvolguts nens i nenes de l’aula hospitalària,\nmoltes felicitacions per la vostra feina i per compartir-la amb tothom. Naturalment brilla el resultat de l’exposició, però, sobretot, ofereix un testimoni del tot el procés que heu anat fent. Ja sabem que en educació és tant important “el camí” com “el resultat” visible. Segur que n’haureu tret molts aprenentatges, enhorabona!\nManel 1 juny 2010 at 08:40\nJo, a part, de les sessions del dimecres, en que regularment col·laboro, la setmana passada vaig ajudar a baixar rètols i fotografies per a l’exposició. Quina feinada per muntar l’exposició…\nDemà l’aniré a veure i em fixaré en els continents visitats durant aquests curs, les pintures pròpies d’aquests llocs, i dels diversos jocs que s’hi fan. Ja ho comentaré un altre dia. Fins aviat\nanna masachs 2 juny 2010 at 08:42\nJa us ho vaig dir el passat divendres quan ens vam veure, però ara ho faig aprofitant aquest espai: us felicito per la feina ben feta, també a tots els nens, nenes, nois i noies, voluntaris i voluntàries què han participat en aquest projecte tan ambiciós i a la vegada tan bonic. Em consta que tothom que ha participat ho ha fet amb moltes ganes i, el què és més important, amb molta alegria i aixó ha estat així gràcies a vosaltres, eh?\nmquera36 Post author 3 juny 2010 at 08:42\ndesprés d’en Manel i l’Esteve, estàs despuntant com a nova comentarista oficial del bloc!!! Moltes gràcies pels teus comentaris i la teva col·laboració.